
AWEMainta Diaranson, 21 December 2016 


Gobernador sr. Fredis Refunjol den su discurso di despedida for di Parlamento 

Formacion di nos futuro, ta depende 
di bon inversión den educacion 


AYERA mainta, Parlamento tabatin un reunión solemne, pa tuma 
despedida di Gobernador Fredis Refunjol, unda tabata presente, 
Minister Presidente, Milce Eman y su miembronan di Conseho 
di Minister, señora Ella Tromp-Yarzagaray, Gobernador Interino 
saliente; señora Yvonne Lacle, Gobernador interino y tambe por 
a mira mr. Olindo Koolman, ex Gobernador y ex Presidente di 
Parlamento, Manchi Christiaans, ex Griffier, mr. Rene Sommers. 

Gobernador a cuminsa na gradici p’e oportunidad otorga na su per- 
sona pa por dirigi su mes na Parlamento di Aruba. No ta di prome 
biaha aki. Pero e ta tribi di bisa cu tur seguridad, cu ayera t’e ultimo 
biaha cu e ta dirigi su mes na Parlamento, como Gobernador! 

Dia 1 di januari 2017 su sucesor ta asumi su cargo y dia 5 di januari 
e lo acepta su funcion den Parlamento di Aruba. 

Practicamente 12 añay 8 luna pasa, pa ta exacto dia 1 di mei 2004, 
Fredis Refunjol ta bisa di a acepta su funcion den Parlamento. 
Esey tabata cuminsamento di 12 aña bunita, pero tin biaha tambe 
añanan trabahoso como Gobernador. 

“Mi tabatin e privilegio di por a traha cu diferente Gobierno y 
Parlamento, den diferente constelacion. Mi ta sinti mi honra y 
orguyoso di por a sirbi nos pais Aruba. Di por a sirbi mi 
pais segun mi consenshi. Diesdos aña y pico den 
servicio di nos pais y di nos Reino”. 


Pero prome cu esey Refunjol tabata tambe bas- 
ta tempo activo den politica Arubano en total 

9 aña. Como miembro di Parlamento y tambe 

10 aña como Minister. P’esey, Parlamento ta 
p’e, un ambiente conoci y di confiansa. 
“Señora Presidente, awe mi ta sinti mi un 
tiki asina manera e “ultimo di e Mohi- 
canonan”. Flecho ta cu, for di formacion 

di nos pais na 1986 mi a atende 



30 di 31 apertura oficial di Aña Parlamentario y di cual 29 con- 
secutivamente. 

Mi tabatin e privilegio di mira nos democacia hoben desaroya y 
crece, y mi tabatin e oportunidad pa por a duna un contribucion 
chikito. Mi ta agradecido y orguyoso cu mi por a haci esaki pa 
Aruba. 

Mi no por a haci esaki sin apoyo di hendenan rond di mi, tampoco 
sin sosten di comunidad di Aruba den tur su diversidad, y tampoco 
sin apoyo y cooperacion denter di nos famia di Reino. 

Y sigur cu lo mi no por a logra haci esaki sin e “role-modelnan”, 
kendenan a yuda forma mi den mi bida. 

Mi lo no por a haci esaki sin e “modelonan” manera mi tata y mi 
mama, mi famia, pero tambe e “boluntarionan” den deporte y 
enseñansa, unda mi pasion mas grandi tabata y ainda ta. 

Nan tur a formami y a contribui na tur e oportunidadnan cu ami 
- como un simpel mucha di bario - a haya. Masha masha danki!”, 
tabata palabranan di Gobernador Freddy Refunjol. 

“Lo no strañabo, cu ami como ex-docente y como ex-Minister di 
Enseñansa, ta kere sagradamente den e oportunidadnan cu nos por 
crea pa nos pais cu bon educacion pa nos yiunan y nos nietonan. 
Den un mundo cu tur ora bay ta bira mas chikito, den un mundo 
den cua desaroyonan ta bay mas liher y den cua fronteranan ta 
medio disparce, ta esencial cu nos ta prepara nos hobennan pa 
oportunidad- y posibilidadnan cu ta surgi. 

Bon educacion, acesibel pa un y tur, ta percura pa prosperidad 
y un convivencia duradero y pacifico. 

Politicamente mira, enseñansa no ta un expediente facil. Fuera 
di cu enseñansa ta exigi inversion, hopi inversion, 
riba plazo largo. Enseñansa ta costa hopi placa, 
sin cu bo ta mira resultado den e proximo 
elección. 

E scogencia pa inversion den enseñansa 
ta exigi un postura duradero riba termino 
largo, los di e realidad politico diario. Bon 
enseñansa ta exigi esfuerso grandi, vision y 
scogencianan bon pensa di Gobiernonan, 
pero enfaticamente tambe di Bo Parla- 
mento, como e representacion mas halto 
di pueblo di Aruba. 

Parlamento ta representacion real di nos 
pueblo. Boso tur, como Parlamentario, ta 
worde eligi. Pueblo ta eligi boso pa sirbi e 
pueblo di Aruba den un forma integro y 
segun e forma cu mihor boso por. 

Como ex-politico mi ta compronde hopi 
bon, cu politica ta cana tin biaha banda di 
liñanan di partido, cu tumamento di deci- 
sion ta bay segun puntonan di bista stipula 
y scogencianan denter di un fracción”, taba- 
ta parti di discurso yamativo di Gobernador 
Refunjol ayera den Parlamento. 

Den su discurso di despedida di Parlamento di Aruba, Gobernador Refunjol a bisa cu 

E ta mira hopi potencial den nos Parlamento y e ta mira e oportunidad, 
posibili dadnan, pa sigui crece mas ainda den nos democracia 



“ARUBA ta un comunidad childto, den cua tur hende conoce 
tur hende. Den cua decisionnan trabahoso riba nivel politico, sea 
como Parlamentario of como Minister, por tin consecuencianan 
directo pa hendenan cu ta hopi cerca di nos. 

Tin biaha esaki ta haci dificil pa haci scogencianan y pa defende 
puntonan di bista,” Gobernador Freddy Refunjol a bisa ayera den 
su discurso di despedida den Parlamento. 

“Sinembargo, den nos democracia parlamentario, esey ta un parti 
fundamental di e papel cu boso tin cu eherece, como Parlamenta- 
rio, como miembro di Gobierno, como miembro di institucionnan 
di nos pais, manera Controlaria General, Conseho Consultativo, 
Colegio Arubano di Supervision Financiero, y pami tambe, como 
Gobernador. Decisionnan beneficio di Aruba y na interes di nos 
pueblo Arubano”. 

Den otro discursonan el a papia riba esaki caba, y nan tur aki pre- 
sente tin un tarea ehemplar pa nos pais. Esey ta nifica cu nos - den 
nos trabou cotidiano - mester actua como “role-modelnan”. Sin 
duna nos propio interesnan preferencia, riba e interes colectivo di 
e pueblo. 

Y esaki dor di comportacion integro, pa anda cu otro cu respet. 
Pa supera cuestionnan individual y pa conduci discusionnan riba 
contenido y no riba e persona. 

Como representantenan di pueblo eligi, ta boso tarea pa indepen- 
dientemente, a base di boso propio formacion di huicio y criterio 
y a base di boso consenshi, pa haci scogencianan. 

Tal manera nos Gobernador Interino, a observa durante aceptacion 
di su funcion dia 7 di november ultimo, ta Constitucion di Aruba 
t’e guia principal. 

“Pueblo a eligi boso pa controla y pa sigui den forma critico, e 
maneho di Gobierno, y pa aproba of desaproba legislacion. Pa boso 
tarea boso a haya autorisacion y e medionan necesario. Uza nan 
bon y uza nan den forma corecto. 

Mi ta pensa p.e. riba boso derecho di modificacion (enmienda) y 
riba boso derecho di iniciativa. Si boso, p.e., unanimamente, - y 
los for di boso color politico - acepta un mocion, anto ta boso tarea 
pa percura tambe, pa wordo ehecuta. 

M’a bisa esaki anteriormente. 

Parlamento ta pa mi un ambiente di confiansa. Un Parlamento y un 
democracia Parlamentario no ta algo cu ta surgi automaticamente. 



E hecho di por eligi un Gobierno y e representantenan di pueblo 
den tur libertad, no ta algo cu ta bini “djis di mes”. 

E derecho di voto, tanto pa eligi un Parlamento of pa worde eligi 
como miembro di Parlamento, ta un di e derechonan fundamental 
cu nos tin na Aruba y den nos Reino. 

Esaki ta algo cu nos mester ta orguyoso di dje. Nos pais a crece den 
e ultimo 30 aña, Aruba a desaroya su mes den e democracia mas 
hoben, cu ainda nos ta”. 

Segun Gobernador Refunjol, e ta mira hopi potencial den nos Par- 
lamento y e ta mira e oportunidad, posibilidadnan, pa sigui crece 
mas ainda den nos democracia. Cu tur respet p’e diferente rol- y 
tareanan cu e institucionnan legislativo, hudicial y ehecutivo tin 
denter di nos pais y denter di nos Reino. 

E1 a conclui, pero e no ta haci esey, prome cu e expresa su palabranan 
di gratitud un biaha mas. 

Si Bo ta permiti, primeramente mi ta habla danki na mi famia. 
Gustosamente e kier gradici Su Mahestad Rey Willem Alexander 
y Princesa Beatrix p’e confiansa cu semper nan a deposita den su 
persona. 

“Banda di esaki mi kier expresa mi gratitud p’e sosten y e relacion 
caluroso cu e diferente instancianan di Reino y Ministerionan sem- 
per a brindami y e pueblo di Aruba. Particularmente mi ta corda 
riba e bon relacion cu Ministerio di Defensa y Mariniers Kazerne. 
Mi kier gradici e Gobierno di Aruba y e Gobiernonan anterior pa 
nan cooperacion, p’e apoyo y e amistad cu mi por a haya. P’e es- 
pacio cu mi a haya pa por funciona den e función aki. 

Mi kier gradici mi Gabinete cu, bon mira, tambe ta un parti di mi 
famia durante e ultimo 12 añanan. Sin nan sosten, lo mi no por a 
ehecuta mi trabou di e forma aki. 

Mi kier dirigi un palabra special di danki n’e boluntarionan y n’e 
organisacionnan boluntario, cu tur dia, aña ’den aña ’fo, ta haci 
trabou desinteresadamente p’esnan, kendenan realmente tin mas 
mester di yudansa. Semper boso por a conta cu mi apoyo, y boso 
por sigui conta cu mi sostén”. 

Pa ultimo, pero podise como lo mas principal, Gobernador Refunjol 
kier gradici for di profundo di su curason, Parlamento, y asina tambe 
henter e pueblo Arubano. Sin e combersacionnan incontabel, sin 
e bishitanan legio y e cordial bonbini cu el a ricibi durante 12 aña 
y pico tur caminda na Aruba, lo e no tabata capas pa sirbi Aruba 
como Gobernador. 

Presidente di Parlamento ta gradici Gobernador 
saliente Refunjol pa su gran trabou y ta dese'e exito 



PRESIDENTE di Parlamen- 
to, den presencia di Minister 
Presidente mr. Mike Eman, 
Gabinete Eman y diferente orga- 
no importante a dirigi e reunion 
di despedida di su excelencia 
Gobernador Refunjol. 

Despues cu a duna oportunidad 
na discursonan di lidernan di 
fraccion presidente di Parla- 
mento a dirigi su mes na su ex- 
celencia pa despues pasa palabra 
pa Gobernador. 

Wyatt-Ras a trece padilanti cu 
algo mas cu 12 aña pasa, esta 
mei 2004 den mes un formato 
asina Parlamento di Aruba a tene 
un reunion solemne pa duna su 
excelencia e oportunidad pa pro- 
nuncia e discurso di aceptacion 
di e funcion di Gobernador di 
nos pais Aruba. E mes tabatin e 
privilegio y dicha di por tabata 
presente na e momento historico 
ey. 

Mientras tanto, 12 aña a trans- 
curi y awe su excelencia lo duna 
un otro discurso, pero e biaha 
ald vociferando e palabranan di 
despedida for di un funcion cu su 
excelencia a sa di cumpli cu ne. 
Wyatt-Ras a trece padilanti cu 
banda di e funcion di ta repre- 
sentante di corona Hulandes, 
manera nos statuut articulo II 
inciso 2 ta bisa, su excelencia 
tabatin e oportunidad di fungi 


den diferente signatura di gober- 
nacion como hefe di Gobierno 
manera ta regla den nos consti- 
tucion. 

E1 a fungi ademas den diferente 
constelacion Parlamentario y 
tambe como Minister. Sin lu- 
bida, Gobernador tabata pa 8 
aña un maestro di scol hopi 
stima pa su alumnonan y may- 
ornan. Esaki sin duda ta muestra 
di dedicacion, determinacion 
y perseverancia, meritonan cu 
indudablemente ta injerente na 
e persona di su excelencia. 

Durante di e 12 aña como 
Gobernador tabatin momenton- 
an agradable como desagradable. 
Wyatt-Ras a trece padilanti cu 
aki por nota cu su excelencia a 
sa di surpasa e momentonan ey 
uzando e conocemento amplio 
di bida y e forma di proceder 
trankil y calmo pa sali for di e 
situacion, formando asina un 
forsa stabilisante manera un hefe 
di Gobierno mester ta. 

Su excelencia semper a tene su 
mes altanto di e trabao legis- 
lativo di Parlamento, en bista 
cu su excelencia tambe tabata 
Parlamentario. A conoce encuen- 
tronan mensual cu sr. Gober- 
nador y e lidernan di fraccion 
y cu presidente di Parlamento. 
Semper su excelencia tabata tin 
palabranan di conseho riba e 


diferente topico. 

Den e prome 30 añanan di nos 
Status Aparte Aruba a conoce 
tres Gobernador. 

Wyatt-Ras a trece padilanti cu 
awor sin duda su pensamenton- 
an ta bay na sr. Felepito Tromp 
den feliz memoria cu na inicio 
di nos status nobo den reino cu 
dedicacion a eherce e funcion di 
nos prome Gobernador, despues 
sigui pa su excelencia mr. Olindo 
Koolman cu tambe cu tur honor 
y dedicacion a desplega su fun- 
cion y despues sr. Refunjol mes 
cu tambe a haci un bon trabou. 
Tres yiu di tera cu nos pais y su 
pueblo mester ta orguyoso di 
nan, tres yiu di tera cu mescos cu 
nos lidernan cu nos pais a conoce 
y ta conociendo ta demostra cu 
Aruba tin derecho di ta parti 
igual den reino Hulandes. 
Wyatt-Ras ta sigui bisa cu aunke 
nos ta un pais mas chikito den 
e reino Hulandes, nos a y ta de- 
mostra cu nos mesun hendenan 
tin e capacidad y amor patrio 
pa yena cualkier funcion halto. 
Aki nos ta duna ehempel na nos 
hobennan pa stima nos mes y 
nos pais. Alavez pa dedica na es- 
tudio pa den futuro por desplega 
funcionnan importante. 
Wyatt-Ras, den nomber di Par- 
lamento di Aruba, a expresa pa- 
labranan di gratitud pa e trabao 
y dedicacion desplega dor di 


Gobernador Refunjol na bien- 
estar di nos pais Aruba. 
Wyatt-Ras a referi na e dicho: 
“Banda di cada homber exitoso 
ta para un hende muher fuerte”, 
esaki sigur ta e caso cerca sr. 
Gobernador. 

E presidente di Parlamento a 
gradici sra. Clarette pa e dedica- 
cion, e pasenshi, cariño y apoyo 
na sr. Gobernador p’asina por a 
eherce e funcion importante ey. 
E. o. sra. Refunjol ta miembro 
honorario di Woman’s Club. 
Un danki a bay tambe na e 
yiunan y nietonan di sr. Gober- 
nador. Presidente a desea sr. 
Gobernador, señora, yiunan y 
nietonan hopi salud y forsa pa cu 
e etapa nobo cu ta cuminza den 
e bida di sr. Gobernador. 

Segun presidente di Parlamento, 
Gobernador lo por ta mas na cas 
pa cushina e dushi soppinan y 
hasa pisca pa henter famia come, 
e lo por inverti mas tempo den 
su amigonan den deporte y e por 
gosa mas den pueblo di Savane- 
ta, especialmente na Zeerovers. 
E1 a desea cu Todopoderoso por 
baha su bendicion riba sr. Refun- 
jol y famia. 

Despues di e discursonan tabatin 
un brindis chikito cu Goberna- 
dor. 

Wyatt-Ras na final a gradici tur 
presente y a desea un y tur feliz 
dianan di fiesta. 

Presidente di Parlamento, 
drs. Mervin Wyatt Ras: 


Presupuesto di 

Raad van Advies, 


presupuesto 

supletorio y otro 
leynan a keda aproba 


PRESIDENTE di Parlamento, 
drs. Mervin Wyatt Ras a informa 
cu den un forma eficiente a aproba 
e presupuesto di Raad van Advies 
unanimamente. 

Alabez e presupuesto supletorio 
tambe a keda aproba dor di mayo- 
ria den Parlamento, aprobando 
alabez na un forma unanime e 
amienda presenta dor di fraccion 
di AVP, unda ta pasa un suma di 
e presupuesto di Staten cu a resta 
riba e post di “kosten” p’e post di 
inversionnan. 



Nos tremendo oferta di prestamo lo termina 3 di januari 2017. 

Ricibi interesnan superabou na RBC Royal Bank®! Pa prestamo pa auto nobo ricibi un interes 
di 7.5% APR, pa prestamo pa auto segunda mano entre 12.5% y 17% APR y riba prestamo 
personal entre 8% y 19% APR. 

Ademas cu nos Spin & Win bo tin chens pa SPIN y gana EXTRA descuento te cu 1% APR, 
un gasoline voucher of un gift certificate di PriceSmart! 

Cu nos interesnan abou bo pagonan mensual ta mas abou y bo lo tin mas cash den bo cartera! 

It's All About You 


Gana un biahe pa dos persona pa Miami!* 


Bishita nos website rbc.com/lowrateloans 


Royal Bank 


* E oferta ta valido pa tempo limita di 3 di october te cu 3 di januari, 2017. E interes efectivo di prestamo pa auto nobo despues di campaña ta 9.75% APR, pa auto segunda mano esaki ta varia entre 13% y 17% APR y pa prestamo personal esaki ta varia 
entre 8% y 19% APR. Pa prestamo pa auto nobo ta obligatorio pa sera un seguro di auto na nomber di RBC Royal Bank (Aruba) N.V. t Gastonan di administracion pa prestamo pa auto y prestamo personal ta equivalente na 1.5% di e balor di e prestamo cu 
un minimo di Alf. 250. Den caso di cancelacion mester paga un boet di 4 luna di interes adicional riba e balansa cu un minimo di Afl. 500. Durante e periodo di e campaña, un (1) cliente cu a wordo aproba por haya chens di gana un biahe pa Miami pa 
dos persona. E premio ta inclui pasashi, acomodacion y $500 cash. E ganador lo wordo selecta na finaldi januari, 2017. Empleadonan di RBC Royal Bank(Aruba) N.V. y su Advertising Agency no por forma parti di e sorteo aki | RBC Royal Bank(Aruba) N.V. 
ta reserva su derecho di aprobacion | Condicionnan general lo keda aplicabel. ® /™ Trademark(s) di Royal Bankof Canada. RBCy Royal Bankta marcanan registra di Royal Bankof Canada. 


Esaki pasobra Parlamento 
a resta placa di gastonan 
di aña 2016 y kier haci 
uzo di esakinan pa inverti 
den diferente proyecto 
importante manera airco, 
seguridad den Parlamento 

yiT. 

Drs. Mervin Wyatt-Ras a 
keda satisfecho cu e desa- 
royo ald unda e fraccion 
cu ta sostene Gobierno y 
oposicion a mira e interes 
di pais na prome lugar. 
Durante e dia a aproba 
alabez e ley cu ta regla e 
instalacion di diferente 
Ministerio, e cuenta anual 
di aña 2015 y e cambio 
den impuesto di vehicu- 
lonan. 

Wyatt-Ras ta hopi satis- 
fecho cu den dos reunion 
na un forma eficiente a 
trata 5 ley importante pa 
pais Aruba. 

Por bisa cu di e forma aki 
Parlamento di Aruba ta 
cumpli cu ley di comptabi- 
lidad y dor di pasa e dife- 
rente leynan aki na tempo 
ta cumpli cu e trabou di 
control di Parlamento riba 
Gobierno. 

Wyatt-Ras a gradici per- 
sonal di Parlamento y 
Griffier p’e trabou sublime 
desplega unda cu sin im- 
porta ta scoge pa interes 
di finaliza trabounan. 

Na final Parlamento lo tin 
su reces for di awe 21 di 
december 2016 te cu 2 di 
januari 2017. 

Ministro encarga cu Salubridad ta anuncia cu entrante 
22 december 2016 durante 14 dia lo tin oportunidad pa 
un y tur tuma conocemento na Departamento di 
Legislacion yAsunto Huridico, Schotlandstraat 53, di 
un peticion cu a serhaci pa obtene un slijtvergunning 
pa e parcela Kamerlingh Onnesstraat 9. E permiso aki 
ta concerni e.o. benta di bebida sterki y zwak por detal y 
pa consumo unicamente otro caminda cu den e parcela. 
Durante dicho periodo aki tur hende por expresa por 
escrito nan obheccion contra dunamento di e 
permisonan menciona, dirigi na e Ministerencarga cu 
Salubridad, via intermediacion di Directordi Legislacion 
yAsunto Huridico, Schotlandstraat 53. 


Minister Yrausquin a intercambia di opinion 
cu lider di CDA riba areglonan existente 

DEN HAAG - Minister Plenipotenciario Juan David Yrausquin a reuni cu 
lider di fraccion di CDA den Tweede Kamer Sybrand Buma. E mandatario 
den un combersacion ameno cu sr. Buma a toca diferente areglo entre Aruba 
y Hulanda. 

Buma di su banda a elabora rib’e punta di bista di CDA pa loke e relacion den 
Reino Hulandes. 

Durante di e encuentro Buma a duna Minister Yrausquin vario conseho riba 
asunto actual y e personanan clave pa papia cu nan den e arena administrativo 
y politico. 



Nos a haya hopi paña nobo y 
bunita pa e temporada dushi di fin di aña. 
Tin size S te cu 3XL 

Tambe nos tin hopi acesorionan bunita, 
pasa bishita nos awe mes! 

"like^iiS, tin 

facebook 


Minister Plenipotenciario Juan David Yrausquin a gradici sr. Buma pa tur su 
bon consehonan y a bisa di lo tuma esakinan den consideracion pa cu su trabao 
como Minister Plenipotenciario di Aruba na Hulanda. 


®azv Anuncio 

AZV ta cera tempran pa publico: 



Diabierna 23 di december, desde 
Diabierna 30 di december, desde 

Bon Pasco y Feliz Aña Nobo! 


Rumbastraat21, Oranjestad info@uoazv.aw www.azv.aw 


11 or. 

No obstante caida drastico di mercado turistico Venezolano 

Turismo di otro mercadonan a permanece stabil di januari te cu november 2016 


DURANTE aña 2016 
Aruba a demostra di por 
mantene un mercado di 
turismo stabil apesar di 
retonan cu a presenta 
durante e aña. 2016 a 
cuminsa unda Merca a 
experiencia un winter 
suave, specialmente den 
e region cu tradiciona- 


lmente ta representa e 
mercado principal p’e 
region Caribense. 

Menos hende a biaha 
for di e parti Noreste di 
Merca durante ‘high sea- 
son’ basicamente y alabes 
tabata e aña di eleccion 
presidencial Mericano. 


Di acuerdo cu ATA 

Venezuela t’e di dos mer- 
cado turistico mas impor- 
tante pa Aruba cu a sufri 
un caida drastico. A.T.A. 
a bin ta pone enfasis riba 
e fenomeno di Venezuela 
y e mercado cambiabel 
aki pa basta tempo. 

Loke a indica cu lo ta bay 


ta un hecho na varios oca- 
sion, esta cu e mercado 
lo cay y lo ‘normalisa’, 
tabata dificil pa mara na 
un periodo/fecha. 

No obstante reduccion 
di e mercado Venezo- 
lano debi n’e situacion 
economico/politico n’e 
pais aki, por conclui 
cu Aruba su turismo a 
permance relativamente 
stabil. 

Esaki ta debi na merca- 
donan manera Merca y 
tambe otro mercadonan 
den Latino America y 
Europa. 

E stabilidad ta danki 
na Aruba su strategia 
pa activa Merca na un 
manera mas fuerte. 

Aña pasa Aruba a mus- 
tra un di e crecemen- 
tonan mas fuerte for di 
Merca pa lolce ta trata e 
region Caribense. 


TURISMO ‘STAY- 
OVER’: JANUARI - 
NOVEMBER 2016 

Compara cu e prome 11 
luna di 2015, den 2016 e 
turismo procedente for di 
e continente Norte Amer- 
icano a subi cu 0.4%. 

Merca a subi cu 0.9%, 
mientras Canada a baha 
cu 6.2%. E continente 
Norte Americano a trece 
609,067 bishitante cu 
ta representa un total di 
60.6% di turismo durante 
e prome 11 lunanan di 
aña pa nos isla. 

Pa loke t’e continente 
Latino Americano, esaki 
a conoce un reduccion 
di 28.6%. Esaki debi na 
problemanan economico 
y politico na Venezu- 
ela cu a baha cu 37.6%. 
Esaki tambe ta conta pa 
Brazil cu un reduccion di 
36.9%. 



H0LIDAY0PENING H0URS 


W 



December23 

7.30am-11.30am 

December 24,25,26 & 27 

CL0SED 

December 28 & 29 

7.30am-4.30pm 

December30&31 

CL0SED 

January 1 &2 

CL0SED 

January3 

7.30am-4.30pm 



Pa mas intormacion yama 523-7100 oi e-mail nos via customercervice@elmar.aw. 


E aña aki mientras cu 
otronan ta captura nan 
crecemento fuerte for di 
e mercado aki y mien- 
tras cu e competencia 
pa logra esaki tabata 
uno sumamente fuerte 
cu descuentonan agresi- 
vo, Aruba a pone enfasis 
riba mantene stabilidad 
y sigui prepara pa logra 
crecemento fuerte for di 
e mercado di Merca na 
2017 atrobe. 

Compara cu e prome 
11 lunanan di 2015, 
incluyendo Venezuela, 
por a nota un reduccion 
di 9.2% di bishitante 
den su totalidad. 

Si exclui e mercado 
fragil Venezolano di e 
analisis, por mira cu nos 
turismo a sigui crece 
cu 1.9% di bishitante, 
un aumento di 15,165 
bishitante adicional. 


E impacto di crisis pa cu e 
mercado Venezolano riba 
nos turismo a wordo par- 
cialmente absorbi danki 
n’e crecemento di Colom- 
bia cu a subi cu 41.5%, 
sigui pa Argentina cu un 
crecemento di 22.0%. 

E continente di Latino 
America a trece 277,344 
bishitante, pues un 27.6% 
di nos turismo durante e 
prome 11 lunanan di aña. 

Pa loke ta Europa por 
nota un aumento di 6.8% 
en general pa cu e con- 
tinente aki. Hulanda a 
subi cu 1.0%, mientras 
Reinonan Uni (UK) a au- 
menta cu 50.8%. Europa 
a contribui cu un total di 
79,342 bishitante cu ta 
representa 7.9% di turis- 
mo pa Aruba den e prome 
11 lunanan di 2016. 

PDR: Tin hende no ta compronde e protocol Forsa 
Nobo ta pa uni forsa y coopera pa eleccion 2017 

Partido Democracia Real no a wordo desolvi y lo keda existi 




FERTEC N.V. 

AIRCONDITION & REFRIGERATION 


o O Petronia 45- fertecnv_mfer@ou 



HOLIDAYS 


932029 



O 


Special holidays prices 


maintenance seruice 


discounts up to 15% 




Special holidays prices 
on: 

* fiC-Units 
(Split-URf-Central) 

* flC-Parts 

* Refrigeration -Parts 


IRaintenance 

equipment 


PDR a ripara cu cierto grupo den e partidonan 
tradicional ta spanta cu e union di PDRy POR den 
e plataforma Forsa Nobo, y nan no a compronde 
of no kier compronde e protocol y nan ta plama 
informacion incorecto cu PDR lo a wordo desolvi. 

Segun Andin Bikker, PDR ta existi y lo sigui existi: 
PDR a drenta den un acuerdo den forma di un pro- 
tocol pa uni forsa den e eleccion benidero na 2017. 

PDR como organisacion ta forma parti integral di 
esaki; PDR tin p.e. e derecho pa di su banda trece y 
propone candidato conhunto y yuda cu formacion, 
y decisionan ta wordo tuma conhuntamente. 

PDR ta keda miembro di International Democrat 
Union (“IDU”) y tin representacion den Parla- 
mento. 

N’e hermana pais Venezuela p.e. un protocol di 
union a wordo aplica den e ultimo eleccion pa 
Parlamento (“Asamblea”) caminda partidonan 
existente den oposicion (manera partido ruman di 
PDR den IDU, Proyecto Venezuela) a uni bou di 
un solo capa yama Mesa di Unidad y asina a logra 
gana eleccion di 6 di december 2015. 

PDR ta lamenta cu oponentenan cu ta sostene par- 
tidonan tradicional ta purba malinforma pa trata 
na crea discordia. 

Obviamente nan ta preocupa cu e potencial enorme 
di e union PDR/POR den e plataforma Forsa Nobo, 
sino nan no lo ta worry asina tanto cu e union 
historico aki. 






































AWEMainta Diaranson, 21 December 2016 


9 


Revenue Per Available Room ta confirma cu 

Aruba su RevPar ta den top 
10 mas halto den region 

ARUBA no tin e mesun capacidad di kamber cu 
otro top destinacionnan den region (di cual porcierto) 
varios tin ampliacionnan significante tumando lugar, 
cu ta bay man den man cu entre otro crecemento den 
cantidad di bishitante tambe. 

Aruba su RevPar ta den top 10 mas halto den nos re- 
gion. E bishitante cu ta yega ta dispuesto pa paga mas 
pa nan vacacion na Aruba. 

Claro cu Aruba a competi e aña ald a base di prijs pa 
kamber tambe, aunke esaki a bin ta mustra mehoracion 
(esta subida of stabilidad). 

E RevPar ta lceda ta uno halto pa nos region; Asina 
Aruba ta conta cu un RevPar di USD 179.56 cu ta 
wordo sigui pa Jamaica (USD 153.45), Puerto Rico 
(USD 129.38), Republica Dominicana (USD 97.65) 
y Curaçao (USD 99.44). 

Esakinan ta resultadonan conforme STR Report pa cu 
luna di october y tur resultado ta referiendo n’e prome 
10 lunanan di 2016. 

HOTELNAN / AHATA 

Segun Aruba Hotel and Tourism Association pa luna 
di november, e ‘Average Daily Rate’ (ADR) a reduci 
cu 0.9% compara cu 2015. 

Esaki den cifra ta US$ 190.80 na 2016 compara cu 
US$ 192.57 pa 2015. 

E ganashi pa kamber, e asina yama RevPAR a crece cu 
2.2% di US$ 148.74 na2015paUS$ 152.01 na2016. 
E anochinan ocupa pa kamber a aumenta cu 2.5 punto 
unda november 2016 a nota 79.7% di ta ocupa. 

ECONOMLA/CBA 

Di acuerdo cu Banco Central e asina yama ‘Tourism 
Receipts’, pa cu e di dos kwartal di 2016, a contribui 
cuUS$ 669 miyon na nos economia cual ta un reduc- 
cion minimo di 0.4% compara cu e mesun temporada 
den 2015. 

No obstante e retonan cu 2016 a trece cu ne manera 
e Zika virus, eleccion presidencial y winter suave na 
Merca, caida di mercadonan manera Venezuela, Bra- 
zil, y Canada, Aruba a demostra di por mantene un 
mercado di turismo stabil. 

Manera varios den e industria a indica na varios oca- 
cion e aña aki “flat is the new normal”. 

Pa Aruba e factor unico cu ta afecta nos destinacion y 
no ta afecta otro of ta afectanan hopi menos t’e caida 
di Venezuela, cu ta un reto adicional pa Aruba com- 
para cu otronan. 

Mester nota tambe cu Aruba y otronan ta reporta cifra 
a base di formula di UNWTO, unda ta inclui tur bishi- 
tante incluyendo esnan di Venezuela claro, den e total. 
Venezuela a eleva e cifranan significantemente pa 
Aruba, y e aña aki a impacta esakinan negativamente. 
A.T.A. a amplia riba e mercado aki extensamente na 
varios ocacion. 


Johns®n 

notary services 


AUCTION 

ex. 3:268 Civil Code of Aruba 

THURSDAY FEBRUARY 2, 2017 

0n Thursday February 2,2017, atll AM, atthe Conference Room 
of the Chamberof Commerce, Irausquin Boulevard 10, Aruba, will 
be auctioned in public: 

1. A residential house locally known as 

PARADERA 103-C 

standing on a parcel of full ownership land, 906 m2 in size, situated at 
Paradera in Aruba, locally recorded as First Division Section M number 
443. 

Starting price: Afl. 196.650,- 

2 ±33.680 M2 

PROPERTY LAND 


DAIMARI 

a parcel of full ownership land ca. 33.680 m2 in size, situated at Daimari 
in Aruba,as further described in measure documentSUA 352/1999 d.d. 
April 21,1999, descending from the parcel locally recorded as 
Third Division Section C number 1, originally 57.000 m2 in size. 

Starting price: Afl. 570.000,-- 

3. A residential house locally known as 

SAVANETA 387-M 

consisting of a parcel of full ownership land, 633 m2 in size, situated at 
Savaneta in Aruba, locally recorded as Fourth Division Section E number 
1288. 

Starting price: Afl. 554.400,-- 
AUCTION NOTARY: T.R. J ohnson, LL.M. 

• The auction is subjectto the general conditions for foreclosure auctions and 
special auction conditions which will be determined by civil law notary T.R. 
J ohnson. 

• The auction will take place by raising bids (in Dutch: "bij opbod") and by 
decreasing bids (in Dutch: “bij afmijning"), in one session. 

• Seller has the rightto not accept any bid, at his sole discretion. 

• The auction may be stopped or postponed at any time. 

• Each bidder must be able to submit a bankguarantee issued by a reputable 
bank in Aruba to the amountofthe highestbid increased with an amountequal 
to the auction costs. 

• A private written bid can be submitted until January 18, 2017. 

For more information: 

WWW.JOHNSONNOTARY.COM 

Evelyn Wever-Croes: 

Gobierno y Parlamento a falta respet pa Raad van Advies 

Nos mester caba cu stempel-parlement 


DIALUNA 17 december ul- 
timo porfin Parlamento a trata e 
presupuesto di Raad van Advies 
pa 2017, despues di 4 biaha cu 
e reunion aki a wordo posponi. 
Aparte di esald Parlamento a tra- 
ta 4 ley mas riba e mesun dia, dos 
di nan cu conseho sumamente 
negativo di Raad van Advies y 
Algemene Rekenkamer. 

AVP a ignora e consehonan 
negativo y a press tog pa aproba 
e leynan aki liher. 

Lider di MEP Evelyn Wever- 
Croes a comparti su opinion al 
respecto. “Esaki ta un prueba 
mas dicon mester caba cu e 
stempel parlement, pa realmente 
trece orden y respet bek. 

Ta obvio cu e Parlamentarionan 
di AVP no tin interes den haci 
nan trabou debidamente. Nan 
no ta studia nan leynan, nan no 
ta participa n’e debate, unico cos 
cu nan ta haci ta insulta, tira pa- 


labra y haci desordo, strobando 
esnan cu si kier haci nan trabou”. 

Actualmente Gobierno no ta re- 
speta Parlamento y Gobierno no 
ta respeta institutonan halto di 
estado manera Raad van Advies. 
Dicon mi ta bisa esey, ta pasobra 
Gobierno ta manda riba Parla- 
mento y e mayoria den Parla- 
mento no ta haci nada pa frena 
esaki. Reunionnan ta wordo 
yama solamente ora Gobierno 
pidi. 

Ora oposicion pidi reunion, nan 
no ta wordo yama. Reunionnan 
ta wordo yama apesar cu Go- 
bierno no a duna Parlamento 
documento ni informacion, y 
no cuanto fraccion di MEP den 
oposicion pidi, no ta haya docu- 
mento. 

E Gobierno di AVP t’e Gobi- 
erno cu mas a nenga y neglisha 
consehonan di Raad van Advies. 


Pa duna un ehempel: den 2015 
Raad van Advies a duna 10 bi- 
aha un conseho negativo, den 
nan terminologia, dictum 4 of 
dictum 5. 

Gobierno no a haci caso di e 
consehonan negativo aki, pero a 
persisti pa pasa e leynan. 

Raad van Advies entre otro a 
duna consehonan negativo p’e 
presupuestonan di pais Aruba, 
y e presupuestonan supletorio, 
tambe p’e ley di CAFT, e ley di 
parkeermeter, e ley di all-inclu- 
sive, begrotingnan di DOW pa 
algun aña caba y e ley di cambio 
di color di bandera. 

Tur e leynan aki sr. Mike Eman 
a aproba y a insiti pa pasa, ire- 
specto e consehonan negativo di 
Raad van Advies. 

Y locual ta mas lamentable ta cu 
e mayoria den Parlamento no ta 
permiti Parlamento ehecuta su 
trabou manera debe ser. 


E mayoria di AVP, cu e Presi- 
dente di Parlamento na cabes, 
ta stroba henter e Parlamento 
di realmente controla Gobierno. 
Parlamento cu mester t’e in- 
stituto cu ta salbaguardia nos 
democracia, t’esun cu ta trapa e 
principionan democratico con- 
stantemente. 

Aruba mester di un cambio den e 
sistema actual. Pa nos Parlamen- 
to por funciona debidamente, 
nos mester kibra e tradicion ac- 
tual y cambia e leynan existente. 
Nos pueblo ta anhela pa un 
biento fresco, pa un cambio, pa 
democracia wordo realmente 
sirbi. Nos cuidadanonan kier por 
biba tranldl sabiendo cu nan rep- 
resentantenan den Parlamento 
ta salbaguardia nan interesnan. 
Ta solamente cu e cambionan 
asina, nos lo soluciona e prob- 
lema”, Evelyn Wever-Croes a 
bisa. 


VACATION SPECIAL: 

Last minute cheap 
Aruba Beach Club Wk 52 
Dec 24-31 Studio Groundfloor $776 
Divi Village Week 52 Sun/Sun 
Dec 25 - Jan 1 Studio Groundfloor $775 
Casa Del Mar Week 1 Jan 7-14 
2bed/2bath6p. $1100 
Call 5834403/5603297 


A Mainla 

Nos e-mail: 


noticia@awemainta.coni 


Tel: 583-1400 
Fax: 583-1444 


DRAGON 

CD & ELECTRONICS 



Mainstreet San NicolasTel. 584-3999 
open 9.00 - 13.00 and 14.30 - 18.30 


Ovagorx specwte. 


Samsung note edge 


blu sport 4,5 
afl. 210.00 


SamsungsS mini 
afl. 315.00 


Also: Samsung S5, s5 mini p Samsung S4, Samsung 4 minl, S3 min< atc.. 

Accassories for all Samsung and Iphona models 


Toshiba Laptop 15.6 p 4Gb 320Gb Harddisk. Aft, 900.00 
Hp Ink catridges, Universal laptop adapters etc,. 
Tunes gift cmJs $ 10.00, $ 15.00 and $25.00, 
Google play cards and PJaystation Natwork cards. 


Salés, repair and accassories for aJI Samsung models and other callulars. 
Unlock, rebad, rasat, upgrade, repiaca lcd. keypad, speakar etc. 

Minister Benny Sevinger: 

DOW ta trahando overtime 
pa drecha camindanan 



MINISTER di Infrastructura Benny Sevinger a 
duna di conoce cu Departamento di Obranan Publico 
(DOW) ta trahando arduamente pa mantene e camin- 
danan riba nos isla den e miho condicion posibel. E 
ploegnan ta trahando overtime tur dia cu e makinaria 
y material existente y segun tempo di awa ta permiti. 
Banda di esey ta haciendo analisis continuamente pa 
determina cua e ta camindanan cu lo mester di un 
reparacion completo, cual trabounan ta wordo prepara 
pa inicia na januari proximo. 

Minister Sevinger a duna di conoce cu su Ministerio tin 
atencion pa e dificultad cu automobilistanan ta haya 
riba caminda y ta ofreciendo solucion y reparacion 
constantemente. 

Ta di compronde cu DOW tin un cantidad di traha- 
dornan y cu nan no por ta tur caminda pareu tur dia. 
E siman aki mes por a mira e ploegnan trahando riba 
caminda principal di Santa Cruz tapando buraconan, 
mescos cu den camindanan di santo den bario di Para- 
guana na Tanki Leendert. 

“No por haci nada otro paso awa ta bay sigui yobe”, 
Minister Sevinger a splica. 

“Aworaki nos ta simpelmente den un periodo di yena 
buraconan y purba di mantene aki aya pa preveni mas 
buraco. Na comienso di aña nos lo sigui cu e analisis 
cual nos ta haciendo caba na e momentonan aki pa wak 
cua caminda mester drecha completamente y cua no.” 

Manera ta conoci, e titular di Infrastructura a bay 
Parlamento pa busca fondonan adicional pa realisa e 
trabounan necesario. 

Actualmente, DOW ta haciendo e tramitenan necesa- 
rio pa destaho publico riba area, e. o. pa compra di as- 
falt cu cual otro aña por bay drecha diferente caminda. 
“Ora aña habri nos ta wak cua nos ta drecha comple- 
tamente y cua por haci otro tipo di reparacion pa nos 
garantisa cu nos careteranan ta den bon condicion”, 
asina Minister Sevinger a finalisa bisando. 


Johns®n 

notary services 

AUCTION 

ex. 3:268 Civil Code of Aruba 

THURSDAY FEBRUARY 2, 2017 

On Thursday February 2, 2017, atll AM, atthe Conference Room 
of the Chamberof Commerce, Irausquin Boulevard 10, Aruba, will 
be auctioned in public: 

1. A residential house locally known as 

SABANA GRANDI 79 

standing on a parcel of public land, 401 m2 in size, situated atSabana 
Grandi in Aruba, locally recorded as First Division Section T number 
255. The lease rights will expire on December 20, 2031. 

Starting price: Afl. 141.973,- 

2. A residential house locally known as 

PAPILON 508 

standing on 2 parcels of full ownership land, in total 427 m2 in size, 
situated Papilon in Aruba, locally recorded as 5-M-172/1974 D 11949 
and 5-M-173/1974 D 11950 

Starting price: to be announced 

3. A residential house locally known as 

ALTO VISTA 104-G 

standing on a parcel of public land, 590 m2 in size, situated at 
Oranjestad in Aruba, locally recorded as Second Division Section 
D number 1565. The lease rights expire on March 9, 2070. 

Starting price: to be announced 

3. A residential house locally known as 

pos chiquito 7-p 

standing on a parcel of public land, 566 m2 in size, situated in Pos 
Chiquito in Aruba, locally recorded as Thirth Division Section 
G number 2986. The lease rights expire on March 22, 2067. 

Starting price: Afl. 100.200,- 

AUCTION NOTARY: T.R. J ohnson, LL.M. 

A private written bid can be submitted until January 18, 2017. 



WWW.JOHNSONNOTARY.COM 

Representando e 
marca mundial Adidas 

Famia Jansen 
ta sigui inverti 
pa mehora su 
productonan 

Prome Minister a reconoce 
e trabou di famia Jansen 





RIKCS 

Auto-T ruck-Bus-Brommer 
Trailer 

ncnmus 

RIJSCHOOL MV 

5943263 / 5826732 

Hermusrijschoolnv.com 
Sividivi 1-C O’Stad 



DIABIERNA ultimo tabata un momento special ora cu Sport Caribe, represent- 
ante di e famoso marca Adidas a habri su sede nobo den e mall di Renaissance, 
net na e skina cu ta keda cara pa caya principal. 

Prome Minister Milce Eman tabata presente y a repasa e historia di famia Jansen 
den mundo di deporte, pero tambe como inversionistanan den negoshi di mate- 
rialnan deportivo, di e marca Adidas. 

“Famia Jansen ta bon conoci pa hopi aña caba na Aruba como promotornan di 
atletismo y materialnan deportivo Adidas. E marca aki a compaña nos pa hopi 
decada den mundo di atletismo y otro ramonan deportivo. Pero tambe ofreciendo e 
mas ultimo productonan di e marca aki pa deporte”, Prome Minister Mike Eman a 
trece dilanti den su discurso na apertura di e tienda nobo di Adidas y Sport Caribe. 

E tienda completamente renoba y moderno pa Prome Minister Eman ta un muestra 
di confiansa cu un inversion gigantesco a wordo haci. 

“Nos ta hopi orguyoso di esaki y lder felicita e propietarionan, famia Jansen, pa e 
inversion haci aki. Esald ta otro contribucion mas na e oferta cu ta wordo brinda 
na consumidornan den centro di ciudadnan.” 

Adidas, e mandatario a expresa, no ta bini unicamente cu e productonan, pero 
tambe cu e experencia di e ambiente deportivo. E1 a duna e ehempel cu Adidas 
den pasado a contribui pa transmision di weganan mundial di futbol, cu pantay- 
anan grandi. 

Mas di e actividadnan aki cu deportistanan grandi a yega Aruba y ta sigui bin riba 
invitacion di Adidas, ta contribui na e experiencia di un bishita na centro di ciudad. 

Diabierna den un ambiente deportivo famia Jansen completo a ricibi nan invita- 
donan pa apertura di e tienda nobo cu ta e prome franchise di Adidas na Aruba. 
Entre e invitadonan por a presencia Prome Minister Mike Eman y su distinguida 
esposa Doina, Minister di deporte Alex Schwengle, representantenan di Adidas 
di e region y varios otro caranan conoci. 

Prome Minister Eman a haya un par di keds di Adidas cu a wordo traha di plastic 
recicla cu ta wordo saca di lama. E1 a aprecia e gesto aki masha tanto mes y den 
un discurso cortico a duna muestra di su aprecio pa famia Jansen cu a promove 
atletismo masha tanto mes na Aruba. 

Esaki ta un inversion grandi cu ta muestra di confiansa den economia di Aruba. 
E otro par di keds recicla a wordo bendi eynan pa medio di opbod pa un bon causa 
cu a wordo gana pa Inspector Kramers. Despues cu atletanan a bin coriendo for 
di caya y pasa e cinta drentando e tienda, esaki a keda oficialmente habri. 

E tienda cu ta situa na e skina di Wilhelminastraat y Caya Principal ta bon ekipa 
cu lo ultimo riba tereno deportivo. Pabien famia Jansen, specialmente Harry Jan- 
sen, pabien Sport Caribe y Adidas cu su franchise na Aruba. 

Den caso contra di ex-militar Mericano 

PG a mantene casfigo duna 
pa Corte di Prome Instancia 



DIALUNA ultimo, Corte Superior a trata e caso 
den apelacion haci p’e ex militar Mericano, P.S.M., 
kende na luna di juli 2016 a keda condena na 4 aña di 
prison, ya cu a keda proba cu el a haci su mes culpable 
na trata di viola un dama taxista di 70 aña, despues 
di a maltrata esald severamente pa despues bay cu e 
taxi tambe. 

Den e caso den Corte di Prome Instancia, Fiscal a de- 
manda un castigo di 5 aña di prison, pero Huez a reduci 
esaki cu un aña, pero riba conseho di un abogado, a 
recomenda p’e apela e veredicto y asina dialuna ultimo 
mester a presenta dilanti di 3 Huez. 

Den Corte, e acusado, P.S.M. no ta corda nada y awor 
ta bisa cu e ta sufri di PTSD, cu mayoria di militarnan 
cu a bringa den guera na Iran, Irak a sufri di dje. 
Pesey Hueznan di Corte Superior a interroga e ex mili- 
tar Mericano aki severamente, pero el a keda insisti di 
no sa nada di loke el a haci. 

PG a haya cu P.S.M. ta culpable y a mustra cu durante 
di e caso den Corte di Prome Instancia, un psyciater 
a ser consulta, kende a bisa cu e ex-militar ta respon- 
sabel pa su actonan. Pesey PG a mantene e demanda 
di castigo cu Fiscal a pidi anteriormente, esta cu e tin 
cu bay sinta 5 aña den prison, kitando e dianan cu e 
ta deteni caba. 

Corte Superior a sera e caso, y a laga sa cu dia 9 di 
januari awor lo duna veredicto. 


Johns®n 

notary services 


AUCTION 

ex. 3:268 Civil Code of Aruba 

THURSDAY FEBRUARY 2, 2017 

On Thursday February 2,2017, atll AM, atthe Conference Room 
of the Chamberof Commerce, Irausquin Boulevard 10, Aruba, will 
be auctioned in public: 

1. A residential house locally known as 

pos CHiQurro u 

standing on a parcel of public land, 1007 m2 in size, situated in Pos 
Chiquito in Aruba, locally recorded as Thirth Division Section G number 
1365. The lease rights expire on March 7, 2055. 


Starting price: to be announced 

2.. A condominium locally known as 

OASIS AT EAGLE BEACH UNIT #2 

a two bedroom condominium including a parking lotand a storage, locally 
known as Oasis at Eagle Beach unit 5, with a 2.444 % undivided share in 
the community, with cadastral information l-K-4043 A 5 

Starting price: to be announced 

3. A residential house locally known as: 

SAVANETA 229-1 

standing on a parcel of full ownership land, 1160 m2 in size, situated at 
Savaneta in Aruba, locally recorded as Fourth Division Section E number 
117 

Starting price: Afl. 272.529,- 

4. A commercial building with office spaces locally known as 

CUMANA 20 

standing on: 

a parcel of lease land, 2.060 m2 in size, locally recorded as First 
Division Section P number 1951; 

a parcel of lease land, 3.970 m2 in size, locally recorded as First 
Division Section P number 3128; 

a parcel of lease land, 204 m2 in size, locally recorded as First 
Division Section P number 3127. 


Starting price: to be announced 


A private written bid can be submitted until January 18, 2017. 



WWW.JOHNSONNOTARY.COM 













14 


AWEMainta Diaranson, 21 December 2016 


Bishita exitoso di grupo di agente di viahe Aleman y Austriaco 




RECIENTEMENTE , Aruba a ricibi bishita di un grupo di agente di viahe 
procedente di Alemania y Austria. E grupo cu ta consisti di cinco persona, cual 
tin di nan ta account managers y agente di viahe nobo, otronan cu ta agente 
di viahe pa Aruba a various aña caba, pero sinembargo tin hopi tempo sin 
bishita nos isla, y asina a bin pa familiarisa di nobo cu Aruba. 

E bishita aki tabata importante p’asina e agentenan cera conoci cu e producto 
Aruba mas miho, y asina aki duna Aruba e oportunidad pa mustra e calidad 
di nos acomodacionnan, restaurantnan, y hospitalidad. 

Durante nan bishita riba nos isla, representantenan a keda cerca e acogida 
hotel Divi Aruba All Inclusive y a disfruta di diferente actividad cu Aruba tin 
pa ofrece. 

Asina aki nan a wordo invita pa experencia un “Exiting outdoor dining”, un 
paseo riba Catamaran, y un paseo rond nos isla. Como parti di nan trip, e 
agente di viaha ta haya e oprtunidad pa familiarisa cu e diferente acomodacion 
cu Aruba tin pa ofrece. 

Asina aki nan a bishita Amsterdam Manor, Bucuti & Tara Beach Resort, 
Manchebo Beach Resort, Aruba Marriott Resort & Stellaris Casino, Renais- 
sance Aruba Resort, Holiday Inn Resort, The Mill, Hyatt Regency, Boardwalk 
Aruba y Tierra del Sol. 

E agentenan di viahe tabata impresiona cu e calidad cu nos isla tin pa ofrece. 
Specialmente cu e amabalidad di nos hendenan y tambe di e hecho cu nos ta 
un nacion cu ta domina varios lenguahe incluyendo esun Aleman. 

Ademas, nan tabata hopi satisfecho cu e servicio cu nan a ricibi na e diferente 
establecimento riba nos isla, nos bunita playanan, restaurant y accommoda- 
cion di alta calidad. 

Alemania y Austria nan economia ta wordo clasifica como un di e top 20 nan 
den mundo abase di nan GDP. Esaki ta hacie un mercando interesante pa 
Aruba mercadia aden y sigui crece. 

Te cu november di e aña aki nos a ricibi bishita di 4,287 bishitante procedente 
di Alemania, mientrastando a ricibi 504 di Austria. 

Ta e esfuerso incansabel di e ekipo di Aruba Tourism Authority cu ta organisa 
viahenan manera esaki pa asina introduci agentenan di viahe na nos isla cu 
na nan turno ta partner clave pa yuda nos bende Aruba den e mercado. E 
bishita aki cu e agentenan di viahe ta conforme e maneho pa sigui inverti den 
crecemento di mercadonancu tin potencial pa ta rendabel pa Aruba. 


OPORTUNIDAD 
PA TRABOU 

Ayudante temporario cu 
experiencia pa 3 pa 4 luna 

• Cuminsa: Fin di Janiuari 2017 

• Diario: Dialuna pa Diabierna 

• Tempo completo di 7am pa 3pm 

• Abilidad pa hasi trabounan general 
di cas incluyendo cushina, hasi limpi, 
laba y strika panja 

• Adres:Cumana 

Interesadonan 
por jama: 594-0909 

Turismo en general: 

Mercado Mericano stabil y promotedor 


FUERA di e retonan 
anteriormente menciona 
y un reduccion di 4% di 
capacidad aereo pa Aruba 
for di Merca den 2016, 
Aruba a nota un crece- 
mento di 1% compara 
cu e prome 11 lunanan 
di 2015 pa cu turismo 


Mericano. 

E virus ZIKA cu a wordo 
registra den region di 
Caribe, incluyendo Aruba 
tambe, aunke ta dificil 
pa midi e impacto di cu- 
anto turista a opta pa no 
bishita Caribe, ta algo cu 
tambe mester remarca ora 


ta papia di 2016. 

Segun hoteleronan, e 
impacto no lo tabata 
mucho, pero si tabatin 
cancelacionnan di ‘group 
business’. 

Cu campañanan nobo 
digital y tradicional dirigi 


na mercadonan princi- 
pal Mericano, nos por 
nota cu e mercadonan a 
permanece stabil y hasta 
a mustra desaroyonan 
faborabel. 

Nos mercado principal, 
cu t’e estado di New York 
a crece cu un 3.9% du- 
rante e prome 11 lunanan 
di aña. 

Esaki tambe ta conta pa 
Massachusets ( + 2.2%), 
New Jersey ( + 4.3%), 
Pennsylvania ( + 1.5%), 
Florida (+1.2%) y Con- 
necticut ( + 1.9%). 

Ademas por nota crece- 
mento di bishitante di 
estadonan cu ta desar- 
oyando positivamente 
manera Maryland 
(+0.5%) y North Car- 
olina ( + 9.3%) durante 
e prome 11 lunanan di 
2016. 

Aruba a inverti fon- 
donan adicional e aña 
aki den e mercado Meri- 
cano y ta anticipa un 
2017 cu mas bishitante 
di nos mercado princi- 
pal. 

Esaki ta meta cardinal 
p’asina por logra crece- 
mento di nos turismo 
total pa 2017, un aña 
unda A.T.A. ta proyecta 
cu ainda lo mira bahada 
den cierto luna for di e 
mercado di Venezuela. 
Pero un aña unda A.T.A. 
kier mira esaki comple- 
tamente contraresta pa 
medio di crecemento 
di otro mercadonan. 
Claro cu e mercado cu 
mas volume pa nos, esta 
Merca mester hunga un 
papel clave den esaki. 
Como meta A.T.A. a 
stipula un crecemento 
di 5% for di Merca pa 
otro aña. Airlift fuerte 
ta forma parti di e base 
pa por logra esaki. 
Asina por indica cu air- 
lift for di Merca ta mus- 
tra crecemento di 9.5% 
durante prome cuartal 


di aña 2017. 

TURISMO CRUCERO 

P’e prome 11 lunanan di 
2016, 555,401 pasahero 
crucero a bishita nos des- 
tinacion, cual ta 7.8% 
mas compara cu e mesun 
periodo na 2015. 

Esaki ta encera cu nos 
haf a yama bon-bini na 
un total di 260 barco 
crucero durante prome 
11 lunanan di 2016 cual 
ta 4.8% mas compara cu 
e mesun temporada na 
2015. 

Remarcabel pa november 
ta varios ‘first calls’ cu 
nos a ricibi. Asina Aruba 
a ricibi pa prome biaha 
e cruceronan Carnival 
Magic (16 di november), 
TUI Discovery (22 di no- 
vember), Carnival Vista 
(22 di november) y Mein- 
schiff 5 (30 di november). 

ACOMODACION 

Aruba ta ofrece su bishi- 
tantenan un variedad di 
acomodacion pa aloha. Pa 
luna di november 41.7% 
di bishitante a keda na un 
‘high rise’ hotel, cu ta un 
reduccion di 4.4% com- 
para cu november 2016. 
Pa locual ta hotelnan ‘low 
rise’ esaki a representa un 
10.0% di marketshare, cu 
ta un aumento di 20.2% 
compara cu november 
2015. 

Tipo di acomodacion 
timeshare a ricibi 28.5% 
di nos bishitantenan, cu 
ta un reduccion di 5.1%. 
Mientrastanto 19.8% di 
e total di bishitantenan a 
hospeda den un acomo- 
dacion alternativo (‘other 
accommodations’), cu ta 
un reduccion di 66.1% 
compara cu november 
2015. 

Esaki ta consistente cu e 
ausencia di e fenomeno 
di ‘raspacupos’ y tambe 
e normalisacion di e mer- 
cado Venezolano. 


E HAPPY 
t HOLIDAYS! 

Best wishesfrom all of us at Cilffylby^ 

\'1 

Nos oficina na Sabana BJanco lofta sera 
for di dia 23 December, 2016 pa 12 or # 
di merdia te cu dia 3 Januaril 2017. * 


Alavez Arubus kier recorda tur nos usuario nan di bus cu en conecion cu 
dianan di Fiesta Arubus lo ta coriendo schedule di Diadomingo riba dianan 
25 y 26 di December. Tene cuenta cu e ajuste nan aki. 


SETAR ta anuncia orarionan adapta 
pa dianan di fiesta 

Teleshopnan, SETAR Store, Repair Center y 
OepartamentoTecnico !o habri pa publico: 

diabiema dia 23 dt december 2016 
7:45 am pa 2:30 pm 

diasabra dia 24 di december 2016 
7:45 am pa 11:00 am 

Teleshop Seroe Btanco y Repair Center 
!o ta sera full dia 

diadomingo y dialuma dianan 25 & 26 
di december 2016 

tur oficina lo ta sera 

E kfosk na Airport y e Contact Center lo keda 
duna servicio normal durante e dianan 
menciona. 


Cy SETAR 

T'aki Tin cu Jeon en bibo den Caya Grandi 

Gaita y tiendanan habri te laat 




ULTIMO dianan prome cu Pasco lo ta grandi den Caya G.F. Betico 
Croes. T’Ald Tin atrobe tin un programa di orario extendi, musica 
y alegria prepara pa entretene e cantidad grandi di cumpradonan 
cu ta spera. E programa aki ta cuminsa, manera custumber, for di 
diahuebs caba. Diabierna tin presentacion en bibo di Jeon y diasabra 
cu ta bispo di Pasco, tiendanan lo ta habri te cu 4’or di atardi. 

Riba diahuebs 22 di december, tiendanan lo ta habri te cu 8’or di 
anochi. Den Caya lo tin presentacion di Gaita Los Paranderos du- 
rante oranan di atardi. 

E ambiente aki ta ripiti riba diabierna 23 di december, cu presenta- 
cion adicional di DJ Rustica. 

E mesun anochi aki tambe lo tin Jeon cantando en bibo den Caya 
Grandi. 

Considera pa hopi como Artista di Aña, Jeon (Jonathan Thiel) ta 
interpreta di e. o. ‘Dushi Bida’ y ‘Hend’i Mondi.’ 

Diasabra cu ta dia 24 di december, esta ‘Noche Buena’, tiendanan 
ta habri te cu 4’or di atardi aunke ya caba hopi di a duna di conoce 
cu nan lo ta dispuesto pa keda tanten cu tin persona cumprando. 
Durante ultimo tres fin di siman T’Aki Tin a percura pa un sfera di 
compras sumamente dushi Caya Grandi y centro di ciudad; e siman 
aki no lo ta diferente. Bin y disfruta di e dushi ambiente di fin di aña. 



El periodista soy yo, 
anto ami tambe kier ta di AWEMainta. 
Si bo tin un noticia y foto, manda nan pa 

noticia@awemainta.com 

Aruba ta nos isla...Aruba Bankta nos banco! 




MANERA ta un tradicion di algun aña caba, 
anualmente Aruba Bank ta aporta cu decoracion 
di un of otro rotonde. 

Desde cu a habri e sucursal nobo na Hato, a 
adopta e rotonde dilanti nan banco. Dialuna 
ultimo a tuma lugar apertura di e rotonde cu 
adorno di fin di aña. 

Un ekipo di empleadonan di Aruba Bank mes a 
haci e trabao. E evento a inclui musica, show y 
e treatnan dushi di e temporada. 

Tambe tabatin presentacion di Maykxionne 
Maduro, Nayella y Jaden Thijzen, Javinah su 
Angelnan, Ivy Anne Brijsen y Jorzinho Thijssen 
cu a deleita un y tur presente cu canticanan di 
temporada den bosnan angelical, mientras cu 
tabatin baile di Kids 2 Kids, mientras cu na final 
a tuma lugar presentacion di e grupo Katatumbo. 
Di e forma aki henter comunidad a disfruta di no 
solamente e celebracion p’e decoracionnan di e 
rotonde, pero tambe tur cu pasa eybanda ta sinti 
e ambiente di Pasco mas....danki na Aruba Bank. 

Sirbishi special pa Pasco atardi na Iglesia Piedra Plat cu Duo Gleva 



fer « ia 

Tfofax Páu 


DIADOMINGO, 25 di december 2016, di 6’or pa 8’or anochi lo 
tin un sirbishi special cu bon musica, danza, canticanan special cu Duo 
Gleva for di Corsou, un mensahe di alegria y speransa, oportunidad pa 
saca potret cu bo sernan keri. 

Bin y disfruta di un tempo ameno den un dushi ambiente di famia 
celebrando y recordando e nacemento di Hesus pakico realmente E1 
a bin. Tur hende ta bon bini. Iglesia Piedra Plat ta desea tur hende di 
bon boluntad un bon Pasco y un feliz y prospero aña 2016. 

Emocionante despedida di Gobernador Fredis Refunjol 

"Sr. Refunjol a uni pueblo na momentonan dificil" 

Segun Prome Minister Mike Eman 



SIMAN pasa Gobierno, Parlamento, representantenan di Reino 
Hulandes y demas invitadonan a tuma despedida oficial di Gober- 
nador Refunjol den presencia di su famia. 

Prome Minister Milce Eman a bisa cu e momento a yega pa expresa 
gratitud y desea e Gobernador saliente un bon pensioen den com- 
pania di su famia den su siguiente etapa di bida. 

Mike Eman: “Nos a bin hunto awe pa reconoce un persona dedica 
na su trabou, na su isla y Reino. Den e funcion di Gobernador no 
semper ta facil pa haci distinccion entre Aruba y Reino, pasobra 
tur dos ta yega na otro. 

Interes di nos isla ta tambe interes di Reino y vice versa. Tin cierto 
momento cu e dos interesnan aki por interferi cu otro. 

Anto e ora no tin un otro funcionario dentro di nos sistema Con- 
stitucional cu tin mas que ver cu esaki cu no t’e Gobernador. 

No e Minister di Asunto Interno di Hulanda y di Relacion di Reino 
ni tampoco e Prome Minister di Aruba. 

Minister di Relacion di Reino tin un relacion estrecho cu Hulanda 
y Prome Minister ta masha envolvi cu e interesnan di su isla. Mei- 
mei di esaki tin e funcion di Gobernador. 

Esaki tin bes ta masha dificil y incomfortabel. 

E ta algo cu nos a experencia tambe, durante e ultimo añanan y 
hasta porta e ultimo decenia y sigur den e ultimo periodo di Gober- 
nador Refunjol.” 

Mike Eman a bisa cu ta poco t’esnan cu por a ‘sobrevivi’ un mo- 
mento asina dificil, sigur dentro di e contexto politico di nos isla 
y dentro di un comunidad polarisa manera e actual Gobernador. 
“Ta danki n’e personalidad di sr. Refunjol, na su envolvimento cu 
su isla, na su amor prohimo, su contactonan cu hopi den pueblo, 
cu e momentonan dificil aki a lceda soluciona.” 

Dirigiendo su mes na Gobernador Refunjol, Prome Minister Eman a 
bisa: “Ta completamente danki na bo caracter, n’e ser amabel cu bo 
ta cu por brasa un otro den temponan dificil cu cosnan no a escala. 
Mi mes a experiencia esaki riba e di 7 dia di mi protesta profundo 
ora cu sr. Refunjol a invita mi den su oficina pa puntra mi si lo no 
ta un bon idea pa para mi accion. 



E combersacion ey a termina cu un abrazo Arubiano fuerte cu awa 
den nos wowonan, pasobra e amor pa nos isla por surpasa tur cos.” 

Eman a finalisa a parti aki bisando ‘Danki, mi amigo’. 

Prome Minister a yama danki na famia Refunjol pa a presta Aruba 
un persona cu tanto dedicacion pa sirbi nos comunidad cu tanto 
pasion pa temanan cu pa hopi por ta no tin importancia, pero pa 
sr. Refunjol si . 

‘Hopi bes nos a papia riba e temanan aki y ora mi sali di su oficina 
mi tabata pensa cuanto balor e combersacionnan aki tin pa mo- 
tibo cu porta cu otro personalidadnan e temanan aki no ta yega e 
profundidad, e diversividad di locual nos tabata alcansa den nos 
combersacionnan. ” 

Eman a bisa e famia presente: “Boso tin un casa, un tata y abuelo 
cu un dedicacion sumamente grandi. Un persona special cu un 
curazon grandi cu a sa di uni e pais aki n’e momentonan dificil cu 
nos a pasa aden. 

Awor e tempo a yega pa sr. Refunjol bay lama, pisca cu amigonan, 
hunga biljart, baseball y planta den cura. 

Interesnan cu nos tur sa di nan y cu awor e tin tempo pa nan, aunke 
el a priminti di yuda ora mester como consehero.” 

Den nomber di Gobierno, Prome Minister Eman a regala sr. Refun- 
jol un buki cu potretnan di actividad, evento y otro momentonan 
special durante su periodo como Gobernador di Aruba. 

BANCO Dl CARIBE 


OFFICIÉLE KOERSENTEN OPZICHTE VAN DE ARUBAANSE FLORIN 

GELDIG 0P 20 Dec, 2016 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

PerANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.31 

1.33 


1.35 

Zwitserse frank 
(perlOO) 

CHF 

172.47 

173.19 


173.99 

Pond sterling 

GBP 

2.13 

2.18 


2.24 

J apanse yen 
(per 10.000) 

J PY 

149.41 

150.77 


152.29 

EURO 

(perlOO) 

EUR 

182.92 

184.59 


186.44 

Deense kroon 
(per100) 

DKK 

23.83 

24.55 


25.35 

Noorse kroon 
(perlOO) 

NOK 

19.41 

20.13 


20.93 

Zweedse kroon 
(perlOO) 

SEK 

17.95 

18.67 


19.47 



Mervin Wyat-Ras no por domina su 
rabia contra Evelyn Wever-Croes 

Ta nenga di 
pone orden 
ora Evelyn ta 
na palabra 

Segun lider di MEP 


DEN Parlamento, Presidente actual Mervin 
Wyatt-Ras no por a sconde su rabia riba partido 
MEP y especialmente su lider Evelyn Wever-Croes. 
Parlamento a trata 5 ley riba un solo dia. Remar- 
cable tabata cu masha poco Parlamentario di AVP 
a hiba palabra pa tur e leynan ey, sinembargo nan 
tur tabata grita mahos y tira palabra den sala con- 
stantemente. 

Especialmente na momento cu lider di MEP tabata 
na palabra e Parlamentarionan di AVP tabata haci 
masha desordo. Nan tabata tira palabra, ofende e 
lider di MEP na formanan masha baho mes. Nan a 
insulta su mama y su tata manera custumber, pero 
tambe tabata grita hopi bulgaridad. Especialmente 
Marlon Sneek, Melvin Tromp y Clariska Velas- 
quez, segun un comunicado di MEP. 

Pero mas tristo ta cu e Presidente di Parlamento no 
a haci nada pa pone orden ora sra. Evelyn Wever- 
Croes tabata na palabra. 

Esnan cu a purba sigi e reunion tabatin problema 
pa scucha locual lider di MEP tabata bisa, debi na 
tanto gritamento di Parlamentarionan di AVP. 
Mientrastanto e Presidente di Parlamento tabata 
hari y hunga riba su telefon. 

Lider di MEP a hala su atencion varios biaha, pero 
Mervin Wyatt-Ras a sigi hari, hunga riba su telefon 
y ignora e lider di MEP. 

Te ora lider di MEP a bise cu e mester stop di hunga 
riba su telefon, e ora Mervin Wyatt-Ras kier a rabia 
y bisa cu e lider di MEP ta falta respet p’e. Increible! 
Mervin Wyatt-Ras a demostra cu su rabia riba 
MEP y especialmente su lider ta ciegu’e di tal forma 
cu e ta lubida cu e ta un Presidente pa HENTER 
Parlamento. 

Mervin Wyatt-Ras a demostra claramente cu el’a 
faya y no por tene orden den Parlamento, segun 
MEP. 

'Holiday Gift Project' un biaha mas ta un exito rotundo 

Asociacion di Cruceronan FCCA, ATA y Santa Claus 
Ta Sorpresa Prinses Amalia Scol Preparatorio 



E cabesante y maestronan di Prinses Amalia Scol Preparatorio y 
Aruba Tourism Authority tabatin un secreto grandi bon scondi 
pa e alumnonan di e scol y tabata manera un explosion di alegria 
na e scol ora cu nan a haya e bishita inespera mainta trempan di 
tripulantenan di Coral Princess y Santa Claus. 

Santa Claus y su ayudantenan a cana drenta e scol cu nan man- 
nan yen; e muchanan a topa nan cu sonrisanan grandi y ainda 
mas alegria ora cu nan a wak e cantidad di regalo cu nan a trece. E 
gerente encarga cu recursonan humano pa Coral Princess a splica 
cu esaki ta su prome bishita na Aruba y el a goza di e reaccion di 
e muchanan. 

E1 a sigui bisa cu p’e, e Holiday Gift Project di Florida Caribbean 
Cruise Association (FCCA) ta un experiencia fantastico. Tabata 
fabuloso pa wak e sonrisanan y un placer pa yega na e scol, entrega 
e regalonan, y mas ainda pa disfruta y comparti un momento unico 
den e comunidad di Aruba. 

Ernest Giel di Aruba Tourism Authority pa e di 12 aña consecutivo 
a percura pa tur detaye cu ta haci di e proyecto aki uno asina exi- 
toso y a hiba palabra yamando danki na e tripulantenan di Coral 
Prinsess. Ernest ta splica cu el a tuma encargo di e coordinacion local 
di e proyecto 12 aña pasa, pero en realidad esaki ta e di 15 evento 
anual na Aruba cu FCCA ta percura pa tuma luga. E proyecto, en 


general, ta existi mundialmente pa 20 aña caba. 

E1 a agrega cu tur isla cu e cruceronan, cu ta forma parti di FCCA, 
ta bishita, conoce e Holiday Gift Project y esaki ta un di e gestonan 
di parti di FCCA pa expresa nan gratitud na e comunidadnan cu ta 
brinda hospitalidad na nan huespednan y ta coopera cu tur e liñanan 
crucero cu ta miembro. Na cada waf e tripulacion di diferente barco 
ta entrega mas cu 200 regalo hunto cu Santa Claus durante di un 
bishita na un instancia, organisacion of school. 

Pa algun aña caba, nan ta bishitando nos isla cu e proyecto aki, y 
e aña aki tabata turno pa Prinses Amalia Scol Preparatorio. Cada 
aña ta scoge un otro instancia, fundacion of un scol, y tur scol, -un 
pa un- lo haya nan turno, asina Ernest Giel a agrega. 

E cabesante di Prinses Amalia Scol Preparatorio, Roelien Kock, 
a bisa cu ta prome biaha cu Prinses Amalia Scol Preparatorio ta 
ricibi un bishita asina y nan a dicidi tambe como team pa mantene 
e evento un secreto pa e muchanan. 

“Mi mes tampoco a spera asina hopi cos bunita”, el a expresa. 

E team y e alumnonan di e scol, cu a ricibi e sorpresa cu masha en- 
tusiasmo, a lceda sumamente contento cu e gesto di FCCA, A.T.A. 
y Coral Princess. Cabesante di e scol a finalisa bisando cu e tabata 
un experiencia inolvidabel pa e muchanan, pero tambe a haci un 
impresion grandi riba e team completo di e scol. 

Lider di MEP Evelyn Wever-Croes to alegra nos grandinan 



LIDER di MEP, mr. Evelyn Wever-Croes den fin di siman a asisti n’e cel- 
ebracion di Pasco na Centro di Nos Grandinan na Yaburibari. 

Ta conoci cu e ta dedica hopi tempo y atencion n’e centro aki y na nos gran- 
dinan cu ta biba eynan, y cada biaha cu haci un apelacion riba su persona, e 
t’ey pa yuda. 

Tabata realmente agradabel di mira su persona duna di su parti pa alegra Pasco 
di nos grandinan. 

Coya Grandi ta habri bek 
| pa pasa keiro y window 
shopping den auto 

Pero lamentable ta cu Prome Minister 
Eman a duna un mal ehempel na finaI, 
ora cu el a dicidi di kima tire 


MANERA a keda anuncia diabierna ul- 
timo, Caya Grandi awor ta habri pa auto. 
Esald a inicia di un manera ceremonial ca- 
minda Prome Minister Mike Eman hunto cu 
Minister di Infrastructura Benny Sevinger 
a para na inicio di Caya G.F. Betico Croes 
p’asina cuminda e autonan clasico cu den 
formacion di parada tabatin e honor di pasa 
prome. 

Esaki a sosode rond di 6’or di atardi mey- 
mey di hopi animo y alegria di comerciante, 
empleado y e propio consumidornan. 

Loke si algun hende a condena, tabata ora 
cu casi na final, Prome Minister Mike Eman, 
den e Buggy, a dicidi di kima tire. Algo cu 
Gobierno mes a pidi pa no haci esey, pero pa 
mantene y cuida loke cu a ser haci cu centro 
di Oranjestad. 

Sigur un mal ehempel cu no a keda aprecia 
p’esnan cu tabata testigo di esaki. 

E accion ta forma parti di e decision cu 
Gabinete Mike Eman a tuma pa duna oido 
n’e peticion di un grupo di ciudadano cu ta 
kere cu e fluho di trafico den Caya Grandi, 
manera tabata antes, lo resalta e ambiente 
y atrae mas clientela. 


En conexion cu e orario regular di tram, Caya 
Grandi ta bay ta habri pa auto tur anochi 
entre 7’or di anochi y 3’or di marduga. 

E aceso aki lo ta posibel durante un periodo 
di prueba di dos siman, este te cu dia 1 di 
januari 2017. 

Despues di esey lo sera caya atrobe pa haci 
un evaluacion di e resultadonan cu a propor- 
ciona na comercio, como tambe e efectonan 
riba e infrastructura di Caya Grandi. Basa 
riba esaki Gabinete Mike Eman lo tuma un 
decision definitivo. 

E parada di autonan miembronan di Classic 
Car Club Aruba a finalisa riba Plaza Nikki 
Habibe caminda nan a staciona pa hendenan 
por a admira nan bunitesa mas di cerca. 

E momento aki tabata amenisa p’e presenta- 
cion en bibo di e agrupacion musical Perfect 
Sound. 

Henter e ambiente y movecion a keda trans- 
miti en bibo atrabes di Canal 15 ATV como 
tambe riba pagina di Facebook: Mike Eman. 
Gobierno di Aruba ta invita un y tur pa 
probecha di e periodo aki caminda Caya 
Grandi di Oranjestad lo ta habri pa auto 
pasa, specialmente durante e anochinan di 



compras den cuadro di e programa ‘T’Aki 
Tin’ cu ta ofrece hopi entretenimento y 
ofertanan special. Pa un schedule detaya di 
e anochinan di compra, bishita e pagina di 
Facebook: T’Aki Tin. 

Xpresa bo mes 

Cuba, un menaza pa turismo na Aruba, of no?? 

Pa: Remigio A. R. Wever, 42.1 0.01.44 


DEN Solo di Pueblo di di- 
aluna, dia 19 di december 
ultimo, riba pagina 18, a sali 
un interesante articulo di un 
señor Alex Zozaya, CEO di e 
Apple Leisure Group, titulá 
a What Cuba means for Ca- 
ribbean Travel”. 

Como cu e articulo ta scirbi 
na Ingles, un idioma cu mi ta 
asumi cu cualkier Arubiano 
(riba cierto edad despues 
di a caba “lagere schoor’) y 
ciudadanonan di otro na- 
cionalidad lo mester por 
comprende, mi no ta haya 
necesario pa bay traduci esaki 
(na Papiamento, claro!), pero 
mi ta limita mi mes na referi 
esun interesá, n’e articulo 
completo manera esaki a apa- 
rece den dicho Solo. 

Pa por comprende mi co- 
mentario, e persona interesá 
mester a lesa e articulo di sr. 
Zozaya si. 

Mi ta recomenda especial- 
mente ATA, AHATA, Minis- 
ter di Turismo y su eventual 
conseheronan riba e tereno 
aki, pa tuma nota di e con- 
tenido di e articulo en cues- 
tion. 

Den mi funcion anterior di 
Director di ATA, hunto cu un 
otro funcionario di turismo, 
mi prome bishita na Habana, 
Cuba, tabata en coneccion cu 
re-apertura di Hotel Nacio- 
nal, un monumental hotel 
historico na Habana. 

E tempo ey nos a haya e 
oportunidad tambe pa weita 
e plannan p’e desaroyo di 
turismo na Cuba, for di cua 
esun cu mas a impactami, 
tabata e parti unda lo a bay 
conecta tur e “caynan” (e isli- 
tanan manera nos conocenan 
aki na Aruba, por ehempel 
esnan dilanti di e costa zuid 
na Savaneta) cu tera firme 
(“vasteland”), y pa establece 
cadenanan hotelero conoci 


riba e “caynan” aki. 

Si bo sa cu casi full rond di 
Cuba tin e “caynan” aki, y cu 
- cu tempo - tur lo mester a 
bira acesibel for di tera firme, 
bo mester por imaginabo mes 
con enormemente grandi e 
proyecto aki mester tabata 
bay ta, tanto den financia- 
mento como den adquisicion 
di e manpower necesario pa 
ehecuta e plannan, sin con- 
sidera mes ainda e construc- 
cion di hotel, y despues e 
operacion di e acomodacion 
mes. 

Lamentabelmente despues di 
mi segundo bishita na Cuba, 
atendiendo un conferencia di 
CTO, mi no a bolbe e pais ey 
mas, pues mi no por comenta 
te ki grado e plannan a wordo 
ehecuta. 

Locual especialmente a hala 
mi atencion den e articulo 
aki, t’e mencion di e asina 
yama “all-inclusive” pack- 
ages, cu ta un atraccion pa 
cualkier clase di turista, y na 
mi parecer, si bo wak e bon, 
un “sine-qua-non” p’e hotel- 
nan cu lo mester a aparece 
caba riba e islitanan di cua 
mi a papia mas ariba. 
Pasobra, con cu bo weité, 
e hotelnan riba e islitanan 
aki ta keda un poco isolá di 
e “main land”, locual lo por 
induci e turista pa opta pa un 
package all-inclusive, cu e po- 
sibilidad pa - negociando un 
descuento riba su cuenta - tog 
bishita tera firme , hunto cu 
tur e atraccionnan cu Cuba 
ta ofrece. 

Ta di comprende cu Cuba 
mester di capital stranhero 
pa por financia tur su proyec- 
tonan, y e financiamento aki 
Cuba ta haya di por ehempel 
Spaña, China y Merca. 

No mester strañabo anto cu 


e hotelnan lo yena ya caba 
cu turistanan procedente for 
di e paisnan aki, pasobra e 
financiadornan mes lo per- 
cura p’esey como cu nan lo 
no hinca nan capital den 
ningun proyecto sin ta sigur 
cu nan lo beneficia di esey 
financieramente; y pakico no 
sigura nan mes di esey den 
nan propio pais! 

Segun mi informacionnan 
Cuba ya caba tin hopi (mas) 
proyecto andando riba tereno 
turistico, bao di cua hopi 
proyecto all-inclusive cu hopi 
luho y diseñonan sublime. 
Contrario n’esaki, Aruba NO 
ta trata at all na atrae proyec- 
tonan nobo, pues financia- 
mento tampoco, mientras tin 
tog ainda oportunidadnan pa 
proyectonan luhoso. 

Aruba lo bay keda hopi atras 
den e industria aki conside- 
rando cu “nos” no ta busca 
proyectonan nobo, ni finan- 
ciamento, ni ideanan inova- 
tivo pa hotelnan luhoso. 

Wak rond: Tur locual ta 
wordo construi riba e isla 
aki, ta mahos y “pasado de 
tiempo”, chapo!! 

“Aruba, the Pearl of the Ca- 
ribbean”, esaki tabata e dis- 
tincion cu nos propio pueblo 
a duna nos isla den e añanan 
cu turismo a haci su entrada, 
despues cu e periodista d.f.m. 
sr. Jos van der Schoot, den 
su programanan na Voz di 
Aruba, cu un voz penetrante 
y convincente tabata intro- 
duci Aruba como e Perla den 
Caribe: 

“Geachte luisteraars, u bent 
afgestemd op radio Voz di 

Aruba, .te Oranjestad, 

Aruba, Parel van de Cara- 
ibische Zee”. 

IGco a resta di nos Perla?? 


Mester sosode hopi prome 
cu Aruba por merece back e 
titulo “The Pearl of the Ca- 
ribbean”, pero no tin tempo 
mas pa perde. 

Palabra ta n’e integrantenan 
principal di e industria aki, 
esta ATA y AHATA, banda 
di e Ministerio di Turismo 
como back-up di e dosnan 
aki den e promocion di e 
destinacion aki, esta Aruba. 

No ta n’ami pa dicta kico 
e ATA di awor mester haci 
cu Cuba, pero si lo mi kier 
recomenda nan pa - si nan 
no a haci esaki ainda - laga 
CTO informanan di e situa- 
cion aya riba tereno turistico, 
kico t’e proyectonan cu a 
wordo completa den e ultimo 
añanan na Cuba, y con CTO 
mes ta weita e desaroyo aya. 
Pa completa e informacion 
lo ta bon pa ATA manda un 
delegacion Cuba, pa cu nan 
propio wowo nan observa 
kico Cuba a logra caba cu 
nan proyectonan, y tuma un 
ehempel na Cuba!. 

Mi ta sigur cu e oficina di 
turismo na Habana lo ricibi 
e delegacion cu man habri, 
mescos cu nan a ricibi mi 
colega den turismo y mi mes 
prome cu cambio di siglo. 

Bayendo back n’e asunto di 
estadianan all-inclusive aki 
na cas mes, cos a manera fria 
despues di e tam-tam tocante 
e ley di all-inclusive cu e Min- 
ister actual di turismo tabata 
kier a pasa den Parlamento. 
Den mi opinion, cu bo kier 
scuchami of no, e ley di all- 
inclusive mester tin e input di 
tur e gremionan cu ta envolvi 
den turismo, sea directa- of 
indirectamente, pa bo por 
yega na un situacion acepta- 
bel pa tur partido. 


Cuba por - y ta - sirbi como 
ehempel pa Aruba, y nos lo 
por siña di locual Cuba ta 
experienciando caba; Wak 
con Cuba ta focus riba aco- 
modacionnan all inclusive 
luhoso, y wak e potencial pa 
mas crecimento akiden. 

Manera e articulo ta bisa: 
Cuba ta recibiendo ya caba 
mas di lmiyon (1.000.000) 
turista pa kwartal, esta den 
cada 3 (tres) luna. 

Si bo ta kere cu esaki Cuba 
ta haya “di ñapa”, bo ta bon 
quiboca! Cuba ta bay te lo 
maximo pa acomoda e in- 
dustria lucrativo aki, y no ta 
sinta man cruzá. 

Esun cu ta bisa cu Cuba no 
ta competencia pa Aruba, ta 
hopi equiboca. Sea honesto: 
Cuba tin hopi mas atraccion 
pa ofrece, pa no lubida e cul- 
tura, e naturalesa, etc. 

Lo tin hende na Merca cu 
hasta djis pa curiosidad (pa 
kaweta) lo bay Cuba un dia 
pa weita ta cua tabata e Cuba 
di Fidel Castro; y casi mi por 
garantisabo cu nan lo bolbe 
Cuba pa den un segundo (of 
mas) bishita nan experiencia 
TUR locual Cuba tin pa 
ofrece. 

Y mi ta sigur cu nan lo bishita 
e playa di Varadero tambe, 
un playa casi manera nos 
Eagle Beach, cu un santo 
limpi, aunke mitar grado mas 
scur cu esun di nos. 

Mi tin e curashi tog di kere 
cu Aruba ta na tempo ainda, 
pero e ora ey mester pone 
man na obra awor! 

Sino djis aki nos lo por bisa: 

“.y la caravan pasa”. 

Of: “...la caravan ya pasó, 
dejando Aruba millas atrás, 
sin posibilidad de alcanzar 
a Cuba”. 








AWEMainta Diaranson, 21 December 2016 


25 


Premioncm di e di Tres Kwartal na La Cabana 
Beach Resort & Casino a reconoce excelencia 



ASOCIADONAN y gerencia na La Ca- 
bana Beach Resort & Casino recientemente 
a bin hunto pa reconoce nan coleganan cu a 
sobresali durante e di tres kwartal di 2016. 
E evento a reconoce tres top empleado, esta 
Corazon Alingcomot di Security pa luna di 
juli, Marina Stamper di Food & Beverage 
pa luna di augustus, y Isidro Valdez, tambe 
di Departamento di Food & Beverage, pa 
september. 

Gerencia tambe a aplaudi Evens Bastien di 
Kitchen y Catherine Martinez di Activities pa 
nan esfuersonan excepcional durante e luna 
di juli, Raymond Koolman di Health Club 
y Cristobal Juri di Housekeeping pa luna di 
augustus, y Nixon Castillo, Activities, y Patri- 
cia Bernabela, Housekeeping, pa september. 

E ceremonia di aprecio tambe a reconoce e 
logronan di supervisornan di e resort, Damian 
Tromp, Departamento di Pool and Beach, y 
Stanley Pietersz, Security, presentando e top 
honornan na Adriana Tromp, Housekeeping, 
kende a wordo nombra como e Supervisor di 
e di Tres Kwartal di 2016. 

Manera ta custumber n’e ceremonia di tur 
kwartal, nominadonan pa Ekipo di e di Tres 
Kwartal di 2016 tambe a wordo anuncia, cu e 
Safety Team sobresaliendo riba Health Club 
Team pa gana e reconocemento maximo. 
Aki por mira algun momento alegre di e cer- 
emonia di premiacion. 

Jourdé Klabér a sali atleta di aña 2016 di Brazil Taekwondo Stichting 






BRAZIL Taekwondo Stichting semper ta scoge su Atleta di Aña 
a base di su puntuacionnan acumula na tur e campeonatonan cu e 
participa durante di henter e aña. 

E aña aki 2016 Brazil Taekwondo su atletanan a biaha pa: Open 
USA na Reno Nevada, 9th Costa Rica Open, campeonato mundial 
na Burnaby Canada, Surinam Open, 5 TIC5 na Corsou y World 
Presidents Cup na Oregon Portland. 

E team di Train Hard Fight Smart di Brazil Taekwondo Stichting 
a representa Aruba na grandi. 

Jourdé Klabér a sali Atleta di Aña 2016 di Brazil Taekwondo cu un 
total di 390 punto. Jourdé Klabér a logra diferente premio durante 
di aña 2016. Demas premionan a wordo entrega n’e siguiente atle- 
tanan cu mas a destaca den aña 2016. 

Atleta mas disciplina di aña 2016 a bay pa Lixsandra Bello; Rookie 
di aña 2016 a bay pa Maelynn Fradl. 

Atleta mucha homber infantil nacional mas destaca den 2016 a 
bay pa Elijah Mackay. Atleta mucha muher infantil nacional mas 
destaca den 2016 a bay pa Lixsandra Bello. Atleta mucha homber 
infantil intemacional mas destaca den 2016 a bay pa Elijah Mackay. 
Atleta mucha homber cadet nacional mas destaca den 2016 a bay 
pa Joshua IGabér. 

Atleta mucha homber cadet internacional mas destaca den 2016 a 
bay pa Rasheed Lowe. Atleta mucha homber junior nacional mas 
destaca den 2016 a bay pa Záhyon Klabér. Atleta mucha homber 
junior internacional mas destaca den 2016 a bay pa Jourdé Klabér. 
Entrega di e reconocimentonan aki a tuma lugar durante e Cena 
di Pasco, unda e.o. tambe Brazil Taekwondo a honra tambe AWE- 
Mainta, pa cual nos ta masha agradecido. 

New India Assurance ta haci entrega di cuadronan 
di personahenan riba Calendario 2017 



DIA 15 di december na oficina di New india Assurance a tuma 
luga un evento caminda e artista 

multifacetico, Charitto Chavez, a haci entrega di e potretnan cu el 
a pinta, oleo riba canvas, 

na e personahenan cu ta aparece rib’e calendario 2017. 

Esaki ta e di 17 aña consecutivo cu New India ta lansa su calendario 
di personahenan, 

celebrando asina ey e gran pontencial di nos comunidad. 

Pa januari nos por mira Monica Pimentél, kende a representa Aruba 
den e deporte di 

Taekwondo na Rio 2016, sigui pa Annabel van Westerop, No. 3 

di mundo den Freestyle Kite 

Boarding. 

Luna di maart ta mustra Mikel Schreuders kende a clasifica pa Rio 
2016 den 

natacion, april ta presenta Jocelyn Martinez, pintor autista y na 
mei ta figura Urvin Croes, nos 
Iron Chef. 

Na juni por aprecia Annelaine Jacobs hungado di ahedrez sobre- 
saliente y gran 

deportistay juli ta brinda Jesus David de Marchena Acevedo, kende 
a participa na Weganan 

Paralimpico di e aña aki, sigui pa Tracey Pietersz, bailarina y despues 
ta haya Gregory 


Milliard, Campeon Mundial di MMA. 

October ta dedica na Shamira Raphaela, trahado di pelicula. Na 
november nos tin Jonathan Thiel, miho conoci como Jeon, cantante 
y musico y ta termina e aña cu Jayme Mata, kende tambe a repre- 
senta nos dushi isla na Rio 2016 den e deporte di Judo. 

Pueblo di Aruba ta lceda cordialmente invita pa libremente pasa 
busca nan ehemplar na 

oficina di New India Assurance of cerca un di su brokernan. 

Kaveri Raghunath, Managing Director di New India Aruba, despues 
di a yama tur hende bon 

bini y a haci uzo di e oportunidad pa haci entrega di un check na 
representantenan di Cruz Cora Aruba, Jurgen van Schaijky señorita 
Nicole, p’asina duna aporte na e campagna “Hunto 
nos ta Yuda” pa e ciudadanonan cu a sufri perdida di nan perte- 
nencianan durante e 

temporada di yobida masha pisa mes poco tempo pasa. 

Despues di e celebracion, e Directora a yama danki na e persona- 
henan y nan 

representantenan y regala cada uno un bunita Christmas Basket. 

New India ta gradici henter comunidad pa e aceptacion ricibi du- 
rante mas cu 50 aña y ta 

desea un y tur dianan di fiesta yena cu bendicion, luz y amor. 

Despues di 34 aña.... 

Volkskredietbank mester kita beslag riba un cas! 


WILLEMSTAD - Un nomber historico tabata den Corte di 
Husticia na Corsou recientemente caminda Volkskredietbank den 
Bredestraat (e banco caminda tur hende tabata bay fia placa sin 
paga bék) no a disparce completamente for di horizonte. 

Den bukinan di Gobierno ainda e ta existi aunke Gobierno a tuma 
tur su selashi over. 

Den e selashi aki tabatin un beslag cu VICB a pone 34 aña pasá riba 
un cas na Bermudaweg 38 cu despues a bira Caya Bastimentos. 


Gobierno a lanta Volkskredietbank, pero e no a dura largo, pasobra 
dia 22 di november 1985 a sera e banco. 

E señora mester laga kita e beslag riba e cas, pasobra el a bende su 
erfpacht cu un otro hende, pero e no por a pasa e acta, pasobra tin 
beslag riba e cas. 

E1 a pidi Huez pa ordená Volkslcredietbank pa anulá e beslag dos 
dia despues di dicta sentencia, pasobra e beslag ta perhudicá su 
derechonan di disponé di e cas manera e tin gana. 


Doño di e cas ta biba na Hulanda y el a contratá abogado mr. Pols 
pa cuminda un caso contra KVB pa raya e beslag. 

Dia cu a huur VKB e banco a pasa pa Gobierno y ta contra Gobi- 
erno caso di e doño di cas tabata. 

Dia 2 di maart e doño di cas entamá su demanda pa raya e beslag, 
pero VKB no a presentá y Huez a sugeri pa nan manda nan pleit- 
nota via e-mail. 

Algu moderno cu tempo di VKC no tabata existi. 

VICB a pone beslag riba e cas dia 29 di april 1982, pasobra e señora 
tabata debe VKB un suma di NAf. 3.970,-, mas gasto y interes. 


Ademas el a paga e suma cu VICB tabata cobra, pero VKB keto bay 
ta mantene'e beslag. 

Gobierno na su turno ta pretendé cu e señora no a laga e debe, 
pero no por bisa sigur pasobra ken sa unda archivonan di e banco 
ta actualmente. 

Despues di a considerá tur aspecto di e caso Huez a tuma na con- 
sideracion cu e señora a paga e debe y mester atendé interes di e 
señora. 

Por lo tanto Volkskredietbank a pérdé e caso y tin cu paga e gas- 
tonan di e caso. 


Cas a kima complete na Heintje Kool 




WILLEMSTAD - Dialuna den oranan di merdia Brandweer 
mester a bay na Heintje Kool pa un cas cu tabata na candela. 
Rapidamente Brandweer a bay n’e adres aki y mesora a cuminsa 
paga e candela basta grandi cu a cue e cas completo. 

No por a haci masha, mirando cu e cas a ldma completo. Habi- 
tantenan di cas cu un tristesa na nan cara ta wak nan cas kima. 
Aparentemente ta un corto circuito tabata causa di e candela ald. 
Investigacion ta continua pa sa precies kico tabata e causa. 

Continua na pagina 29 > 

Pasamento den luz cora, causa di accidente 





WILLEMSTAD - Alrededor di 2:30 di dialuna atardi Polis nan 
mester a haña notificacion di un accidente cu basta daño material 
na cruzada di Nieuwe Haven. 

Mesora Polis nan a bay n’e sitio y a bin topa cu 2 vehiculo den 
cual un di nan a bolter y e chofer a keda pegá den dje. 

Mesora a yama Rescuewagen p’asina por a yega y corta e vehi- 
culo pa por a saca e victima. Dos ambulance a presenta n’e sitio 
pa motibo cu den ambos vehiculo e chofernan a resultá heridá. 
Despues di basta trabou a logra saca e victima for di pickup. 
Polis a haña nan ta sera caminda pa por a haci investigacion 
ldco por tabata causa di e accidente aki. Aparentemente un di e 
vehiculonan aki a pasa den lus cora y ocasiona e accidente. In- 
vestigacion ta continua. 


Macamba di 23 aña 
asesiná na Medellin 

WILLEM STAD - Un criminal macamba di 23 aña cu 
yama Mitchell Jansen, kende tabata biba na Amsterdam a keda 
asesiná na Medellin, Colombia. Tabata trata di un likidacion. 
Reportadamente e tabata biba na Amstedam Oost promé cu 
el a baha pa Medellin. 

No tin informacion riba ki dia nan a likidé loke ta normal na 
Colombia, pero ta trata di un tipo cu constantemente tabatin 
problema cu husticia pa maltrato, asesinato y otro crimennan 
violento. 

Cumana 444 




'puttenai @ne*n<zto*ut 


Tel: 586-4444 / 733-2906 


E: royalfuneralhome(5)hotmail.com / 593-0857 / 731-5847 


Bou di alanan di Dios mi ta sigur" 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mikonfiansa" 

Salmo 91:1-2 


Cu inmenso tristesa na nos curason nos ta participa 
fayecimento di nos ser stima: 


Rufino Felix Sneek 

Mihor conoci como Ruben of Chu 

Tata: t Jesus (Chu) Sneek 

Mama: Sra. Vda. Martina (Tina) Sneek-Lacle 
Rumannan: tFrancisco 

Roy y Sonja 
Eva y Benito 
Frenky Lourdes 
t Jaime 
Robby y Ingrid 
Max 
Annie 

Reymundo y Odetta 
Marisol 

Sobrino(a)nan: llona y Angelo 

Evelina 

Angiey Franklin 
Julissa y Michel 

Anthony, Miluska, Miruska, Elton 
Rebecca 
Jamila y Keyla 
Sobre sobrino(a)nan: 

Mia, Lena Sophia, 

Raizion, R' Levi, Edilienne, 

Dylan, Abby,Tammy, Shenely, 
Myshelo, Rubert 

Tanta: Sra. Vda. Aura Quandus y famia 
Omonan: Damasco Lacle y famia 

Fransisco Lacle y famia 

Demas famianan: Sneek, Lacle, Lande, de Mey, 
Cachucho, Maduro, Hardoar, Henriquez, Becker, 
Luydens, Ignacio, Manjarres, Zievinger, Zeppenfeldt, 
St. Hill, De Keuster, Arends, Jansen, Rincones, 
Quandus, Zambrano 

Bisinjanan, staf y personal y companjeronan di San 
Pedro paveljioen, personal di Lite Life, amigo(a)nan, 
musiconan cu a toca cune den banda, gaita, koor, ex 
coleganan di web Aruba. 

Ta invita pa asisti na e acto di entiero cu lo tuma lugar 
diahuebs 22 di december 2016 for di 2'or pa 4'or di 
atardi na Royal Funeral Home. Después lo Sali pa 
Santana Catholico na Playa. 

Adres pa condolencia: Royal Funeral Home, diaran- 
zon 21 december 2016for di 7'or pa 9'or di anochi. 

Nos ta pidi nos disculpa si den nos tristeza nos por a 
lubida un of otro famia y despues di entiero nos no 
por ricibi visita di condolencia na cas. 




* Cumana 76 

Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Bendicion y bondad di Señor ta compañami tur 
dia di mi bida, lo mi biba den cas di Señor henter 
mi bida largo 

Lagrima y flornan por seca su recuerdonan y tur 
loke e la hasi y significa pa nos lo keda graba pa 
semper den nos mente y curason. 

"Cerca Dios mi alma ta na paz, ta di dj'E mi 
salbacion ta bini" 

Cu profundo tristesa pero agradecido pa tur locual 
el a significa pa nos y conforme cu boluntad di 
Dios nos ta participa cu a bay sosega den brasanan 
di Señor: 



Ursula Krozendijk 

Mihor conoci como"Lita" 

*21 -10-1942 - +20-12-2016 


Acto di entiero lo wordo anuncia despues 



Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Gradicimento 



Sra. Margo Dijkhoff-Bremer 


Accidente entre van di Budget Car 
Rental y truck di Aruba Trading 

DIAMARS mainta, alrededor di 11 :30am, 
un accidente a sosode pabou di oficina nobo 
di WTS den L.G. Smith Boulevard. Esaki 
tabata entre un van di Budget Car Rental 
y un truck di Aruba Trading. 

Polis a presenta n’e sitio y constata cu e 
chauffeur di e van no a tuma nota cu trafico 
a bira slow cu pa ora el a primi brake tabata 
laat caba. E1 a dal contra e truck, causando 
basta daño material. 

E chauffeur di e van tabata sinti dolor na su 
pecho debi n’e “airbag” cu a habri. 

A pidi presencia di ambulance pa atende cu 
e chauffeur herida. 








You're peacefully 
now sleeping 
In a world of purest lij»ht, 
Where angels sing ^ 
their sweet refrain 
And where every r thing 
shines brijiht. 

Beside the tranquil waters 
You walk along each day, 

Where the blossoms 
are so beautiful 
With the colours they display. 

Youre so very dearly thought of 
And every precious memory, 

Has left a lovely rainbow 
^ That will Iast etemally. 


Manehado di scooter 
ta cay y herida su cara 


Un danki special pa Aurora Funeral Home pa 
nan excelente servicio. 

Gradicimento na Cas Cristelle especialmente na 
Stella Rasmijn y staff y personal y coleganan pa e 
bon ciudo durante e añanan.Tambe na coleganan 
di Hilton,Tropicana Sales Office, ex-coleganan di 
Mariott Hotel. Na tur esnan cu a haci acto di 
presencia, y esnan cu a manda telegram of 
mensahenan via media social. 

Bo(so) atencion y presencia tabata un gran 
consuelo pa nos. 

Alavez ta invita Bo(so) pa acompaña nos na 
santo sacrificio di misa cual lo tuma lugar 
diaranson 21, diahuebs 22 y diabierna 23 di 
december na misa Santa Filomena na Paradera pa 
5'or di mainta, misa di Aurora. 

Bo(so) presencia lo ta altamente aprecia. 


DEN fin di siman, durante oranan di 
marduga, un accidente a sosode dilanti di 
Hilton, caminda un persona a lceda seria- 
mente herida. 

Polis a presenta n’e sitio y topa cu un 
manehado di scooter benta abou y tabata 
sangra profusamente di su cara. Pa un of 
otro motibo, e manehado a cay for di su 
scooter y herida su mes. 

A pidi asistencia di paramediconan di 
ambulance pa atende cu e manehado y 
transport’e pa Hospital pa ricibi tratamento 
medico. 

Publico grandi a gosa di evento den Aruba Entertainment Center! 

"E re-encuentro Divas in Concert di 
Chicas Gaiteras a trece hopi recuerdo 



“EL a trece hopi recuerdo, hopi memorianan di mi famia y specialmente el a 
trece e ambiente di Pasco cu tanto mi tabata falta”, asina por lo menos un di 
e fanaticonan den Aruba Entertainment Center a duna di conoce. Un publico 
grandi a atende e evento “Chicas Gaiteras, e re-encuentro Divas in Concert” 
diasabra ultimo. E evento a bini despues di 13 aña cu e banda a haci nan ultimo 
presentacion hunto. 

Ta trata di un solo concierto unda cu Chicas Gaiteras a duna oportunidad na 
mas hopi fans posibel pa presencia e evento cu tabata yena di hopi ambiente y 
recuerdonan masha bunita mes. Den pasado, Chicas Gaiteras a ricibi aplauso, 
muestranan di cariño y gradicimento y ta pa e motibo aki, cu Chicas Gaiteras 
kier a haci algo bek pa comunidad y esunnan cu tin e tarea dificil di conscien- 
tisa, educa y informa riba topiconan social. 

No tabata facil pa por a reuni tur e integrantenan ya cu tur tin nan compro- 
misonan familiar y profesional. A opta pa reuni cu integrantenan cu tabata 
forma parti di e grupo pa e ultimo 2 añanan di existencia di e grupo, mirando 
cu ta 60 integrante e grupo aki a conta cune durante su existencia. E grupo cu 
a toca, canta y baila diasabra tabata Gina Maduro, Enid, Nati, Helen Guda, 
Junice, Lurena, Jeta, Mirta Maduro, Etliene, Mirella, Gislaine, Moira, Vinessa 
Kock, Irena, Zusette, Niurca, Caroline, Marion, Nicole y Vivienne. 

Esunnan cu a haci e evento aki posibel sin duda tabata Clickprint Aruba, Tele 
Aruba, High Performance, Marietje Printing, SETAR N.V, Aruba Airlines y 
Aruba Trading Company. 

Tur esaki sin lubida e sosten y apoyo di Marriott Stellaris Casino, N.V ELMAR, 
Dufry, E1 Gaucho, Tera Group N.V y tambe na tur medio di comunicacion cu 
a habri nan porta gratuitamente di curason y a aporta pa engrandece e evento 
y e aporte incondicional na algo asina bunita di nos Cultura. 


Centro di Bario Brazil ta presenta 

Un gran anochi di 
reconocemento di nos 
baluartenan di bario 
y e Festival di Dande 



DIAMARS, 27 di december 2016, Centro di 
Bario Brazil ta presenta un gran anochi di recono- 
cemento di nos baluartenan di bario y e Festival 
di Dande. 

Desde 6:00pm pa 7:30pm lo reconoce 17 baluarte 
di Bario Brazil y lo haci entrega di un bunita re- 
cuerdo na baluartenan. Pa 7:30pm ta cuminsa e 
grandioso Festival di Dande, caminda 13 grupo y 
23 cantica di Dande lo resona. 

E gruponan ald ta como lo siguiente: Tradishon 
Musical, Tipico Yara, Tipico Un Brindis, Tipico 
Palsia, Tipico Pega Saya, Lucero Del Alma, Sodo 
Y Cuero, Tipico Rooi Master, Flor Di Pasco, Brisa 
Tropical, Zonido Di Antaño, Poco Loco, y Tipico 
Perla. 

Entrada ta Afl 5,-. Nos lema ta, “Dande ta di nos, 
ban sigui manten’e!” 

Danld na UNOCA p ayuda haci esaki posibel. 


CENSO ta cera durante 
dianan di fiesta 

GERENCIA di CENSO Aruba ta informa pueblo 
di Aruba cu durante dianan di fiesta, CENSO lo ta 
cera riba algun dia. 

E dianan riba cual CENSO lo to cera ta 23 y 26 di 
december 2016 tambe 2 di januari 2017. 

Gerencia di CENSO ta spera cu pueblo lo tuma bon 
nota di esaki. Ademas, ta desea pueblo feliz dianan 
di Pasco y un prospero Aña Nobo. 

Pueblo contento cu e temporada y cu campaña 


"Den cushina cu Dowers a resulta 




“NOS a priminti cu nos mes ta bolbe bek den cushina, pasobra 
e hendenan a haya falta di e cushina di Dowers”, asina Minister 
mr. drs. Arthur Dowers a duna di conoce diabierna anochi durante 
Feria di Speransa organisa pa partido AVP na Green Square. 

“Nos a percura pa un cushina di Pasco cu ham, galiña, aros, salada 
di batata, spare riba tambe. E prome cushina cu a caba t’esun di 
nos, pasobra semper nos tin un clientela masha grandi”. 

E mandatario a enfatisa cu partido AVP tin un nucleo masha grandi 
di votador y simpatisante cu ta yega tempran na eventonan y ta 
busca e tent di Arthur Dowers mesora pa cuminda. 

“Awe t’e ambiente di Pasco, pero di biaha tambe nos a cuminsa 
sinti e ambiente di campaña, pasobra hopi hende a cuminsa papia 
caba di ki dia nos ta cuminsa campaña. 

Nan sa cu normalmente den campaña tur siman tin cushina di 
Dowers. 

Nan por spera esey for di januari caba, durante Carnaval y nos lo 
bay te september”, asina Minister Dowers a duna di conoce. 

Por lo general, e cantidad di hende cu a bin bishita su tent of cu 
el a topa n’e evento, a ilustra un alegria, no solamente pasobra ta 
temporada di Pasco, sino tambe ta felicita Gobierno p’e bon trabou 
realisa. 

“Hopi hende ta bisa bo cu nan ta sinti cu mester sigui cu e goberna- 
cion aki. Mester sigui cu e team aki cu ta dedica n’e pueblo. Esald 
no ta team cu ta dedica na nan mes, cu ta bay cu 1 miyon florin 


un exito durante Feria di Speransa 



pa aña den nan saco, pa nan fiesta despues, biaha bay tur isla den 
Caribe riba crucero, esaki ta un team cu ta traha”, di acuerdo cu 
Minister Arthur Dowers. 

E1 a termina cordando tur hende cu specificamente den su cartera 
di husticia, manera tur hende sa, ta hibando un lucha tenaz contra 
esnan cu kier haci malo contra nos comunidad. 

Tin biaha ta hopi exitoso, mientras cu otro biaha lo kier ta mas 
exitoso ainda, pero hecho ta keda cu e pueblo ta cu Gobierno, asina 
Minister Dowers a finalisa bisando cu un sonrisa di satisfaccion 
riba su cara. 














AWEMainta Diaranson, 21 December 2016 


33 




E celebracion tabata un exito rotundo. Un 
gran cantidad di hende a pasa na Shahai pa 
brinda e gran dia aki. Tabatin hopi ambiente 
danki na entretenimento den bibo di Hon- 
eypot, Z Band y Dj Alvin. Sin lubida snacks 
sabroso y naturalmente e platonan crioyo y 
delicioso cu semper Shahai ta ofrece. Tambe 
tabatin bebidanan na prijs di happy hour. 


Shahai Take Away & Grill kier a gradici un y 
tur cu tabata presente pa celebra cu nan. 

Un palabra di gradicimento tambe ta bai pa 
nan sponsornan: COMPRA LTD., Romar 
Trading, Croleco Snacks, Mercal Trading y 
Ferm Caribbean Trading! Shahai ta suma- 
mento agradecido cu nan contribucion! 


Shahai Take Away & Grill ta un take out 
restaurant den e bario di Maquarima, Santa 
Cruz, hopi bon conoci pa nos Arubianonan 
pa nan cuminda local y nan grill. 


Pa mas informacion bishita nan pagina di 
Facebook: Shahai Take away & Grill. 


DIAHUEBS, 15 di december, ShahaiTake 
Away & Grill a celebra cu riba e fecha 
ald, nan a habri nan porta den 1980. Mas sigur 
bo lo a ripara cu esaki ta 36 aña pasa, pero 
Shahai a opta pa celebra nan 35 aniversario. 
Shahai a wordo funda pa sr. Haime Dabian y 
sra. Yvonne Lee. Especialmente pa nan clien- 
tenan fiel y e bario di Santa Cruz cu nan ta 
aprecia masha, Shahai a organisa un evento 
grandi pa celebra esaki. 

DURANTE dianan 8 te cu 12 di december, Aruba Convention 
Bureau (ACB), e departamento di Aruba Tourism Authority cu 
ta encarga pa atrae gruponan di incentiva riba nos isla a tene su 
“Destination Review.” 

Esaki ta un bishita di familiarisacion cu ta wordo organisa dos bes 
pa aña unda ta invita esnan encarga pa haci planificacion di tripnan 
incentivo, reunion, y conferencia di e mercado Norte Americano. 
Asina aki representantenan di ACB, Jerusha Rasmijn, Hal Davis y 
Diantha Boekhouwer, conhuntamente cu hotelnan y DMC’s (Des- 
tination Management Company) ta haya e oportunidad pa mustra 
y convence cu Aruba ta e luga ideal pa gruponan di empresa, sea 
ta pa incentiva, pa reunion of conferencia. 

E biaha aki Ritz Carlton Aruba a brinda estadia na e grupo aki 
durante e bishita riba nos isla. Aruba Convention Bureau a invita 
un total di nuebe planificadornan cu gruponan potencial. 

Tambe tabatin un escritor di Prevue Magazine, un revista cu ta 
dirigi su mes riba e audiencia aki, cu contenido riba topiconan di 


“destination experiences for meetings + incentives.” 

E programa di e Destination Review ta diseña na tal forma pa inclui 
experiencianan unico pa mustra e variedad di oportunidad cu Aruba 
por ofrece na e gruponan di empresanan riba tereno di F&JB, decor 
y entretenimento. Un total di ocho hotel y cuater DMC a contribui 
na e programa di e Destination Review aki. 

Durante e dianan tabatin diferente evento na e hotelnan partici- 
pante, pero tambe eventonan rond nos isla. Asina aki a organisa un 
desayuno den un cas di cunucu, un brunch riba un barco di bela 
luhoso, y a clausura e programa cu un evento na Fort Zoutman. 
Durante e evento na Fort Zoutman a introduci e grupo cu nos 
tan famoso Carnaval por medio di un brassband y bailarinanan 
Carnavalesco. 

E planificadornan a lceda impresiona cu e calidad cu nos isla tin pa 
ofrece, e amabalidad di nos hendenan, y e infrastructura cu Aruba 
tin pa brinda na gruponan di incentivo, reunion y conferencia. Asina 
aki por conclui un otro exitoso Destination Review pa cu e aña aki. 

Entrcmte prome di januari 2017 prijs di 
coriente ta baha cu 15% pa casnan familiar 

E acuerdo a keda formalisa den un documentacion oficial 



REBAHO di prijs di coriente a keda concretisa pa medio di un 
documentacion firma entre Prome Minister Eman, Minister di En- 
ergia by Utilidad de Meza y director di WEB NV sr. Luis Oduber, 
sr. Carlos Tapias di Utilities y sra. Gloria Croes di ELMAR NV, 
ambos ta maneha e parti financiero di nan respectivo compania. 
Reduccion di coriente a wordo anuncia algun tempo pasa caba, 
mescos otro beneficionan pa comunidad, pero awor pa medio di 
un acuerdo esald a keda oficialmente formalisa. 

Entrante 1 di janauri 2017 coriente ta baha cu 15% pa cas, 5% pa 
sector comercial y 5% pa instancianan manera entre otro iglesianan. 
Cu esaki Aruba ta marca pauta un bes mas mirando cu nos prijs di 
coriente ta awor esun mas barata compara cu prijsnan na Corsou 
y Boneiro. 

Na e ocasion ald Prome Minister Eman a bisa cu pa Gobierno e 
momento ta uno placentero. “Un di e gastonan cu toch ta pisa hopi 
riba presupuestonan familiar ta e gastonan di coriente cu mester 
cumpli cu ne mensualmente”, segun e prome mandatario. 

Eman a splica cu Gobierno a scoge pa reduci e tarifanan di energia 
enbes di tuma dividendo di e companianan aki. Un maneho con- 
stante desde cu Gabinete Mike Eman a sinta. 

“Nos ta pone prioridad riba reduccion di tarifanan di energia en- 
bes di crea espacio pa mas entrada pa Gobierno. Nos ta haya hopi 
importante pa nos comunidad por comparti den progreso di pais 
Aruba. Nos companianan di Utilidad ta birando cada dia mas efi- 
ciente dor di haci inversionnan y tambe haciendo uzo di energia 
alternativa cu ta crea un independencia di e prijs di petroleo”, Eman 
a duna di conoce. 



Gobierno a wordo informa dor di ELMAR NV cu den su negocia- 
sionnan cu WEB NV a yega na tarifanan nobo cu WEB ta cobra 
ELMAR y esey ta haci cu ELMAR por cobra comunidad un tarifa 
mas abou. 

Di acuerdo cu Eman, “Esaki ta locual nos a anticipa algun siman 
pasa ora nos a informa Parlamento di Aruba cu nos tin miras riba 
realisacion di un reduccion di prijs di energia cu 15%. Esaki ta bira 
realidad na inicio di aña 2017.” 

E documentacionnan cu ta concerni esaki a wordo firma dor di e 
personanan competente. 

